Home U žiži Dok Vučić traži podršku Rusije i Kine, Haradinaj se oglasio na Twitteru\nHaradinaj: Akcija protiv kriminalnih aktivnosti\nTa informacija potvrđena je Tanjugu u MUP-u. RTS javlja da je “Srbija pokrenula intenzivne diplomatske aktivnosti”.\nIstovremeno, kosovski premijer Ramuš Haradinaj potvrdio je da su specijalne snage jutros izvele operaciju hapšenja u općinama na sjeveru Kosova i istakao da je riječ o “operaciji protiv krijumčarenja i organiziranog kriminala”.\n– U sjevernim općinama Kosova odvija se operacija protiv krijumčarenja i organiziranog kriminala u okviru naše posvećenosti primjeni vladavine prava za sve. Potvrđujem da je ova operacija uperena protiv organiziranog kriminala i meta su joj, također, policijski i carinski zvaničnici. Pozivam građane da ostanu mirni – tvitovao je Haradinaj.\n– Danas je u saradnji kosovske policije i Policijskog inspektorata Kosova, kao i drugih relevantnih jedinica, na osnovu naloga Osnovnog suda u Prištini izvršena operacija koja je za rezultat imala hapšenje nekih policijskih zvaničnika i nekih građana.\nPrevious articleRonaldo završio najlošiju sezonu u posljednjih deset godina\nNext articleOpćina Bosanska Krupa i MZ Krupa II potpisali sporazum o izgradnji spomen-obilježja na Ćojluku


Pripremljeno 11 urbanističkih planova za podstandardna romska naselja (VIDEO) - Radio Sto Plus\nPripremljeno 11 urbanističkih planova za podstandardna romska naselja (VIDEO)\nGeneralni sekretar Stalne konferencije gradova i opština (SKGO) Nikola Tarbuk izjavio je danas da je u okviru projekta "Podrška EU inkluziji Roma - Osnaživanje lokalnih zajednica za inkluziju Roma" pripremljeno 11 urbanističkih planova i podržana izrada projektno-tehničke dokumentacije za izgradnju komunalne infrastrukture za 12...\nPrema njegovim rečima, po prvi put kroz taj projekat, koji je trajao četiri godine, data podrška ozakonjenju kuća u podstandardnim romskim naseljima.\n„To je bila jedna pilot inicijativa koju smo pokrenuli u 10 jedinica lokalne samouprave. Pomoglo se kako lokalnim samoupravama, tako i romskoj zajednici da se proces ozakonjenja kuća sprovede i to je jedan od ključnih koraka ka generalnoj socio-ekonomskoj održivosti tih zajednica“, kazao je Tarbuk.\nIstakao je da je romska zajednica i dalje jedna od najugroženijih zajednica u Srbiji.\n„Ispred nas je dug put ka tome da našim prijateljima, komšijama, sugradjanima pomognemo da se njihov socio-ekonomski status unapredi“, naglasio je Tarbuk.\nPredsednik Nacionalnog saveta romske nacionalne manjine u Srbiji Dalibor Nakić istakao je da su rezultati projekta vidljivi, merljivi i da je njime pogodjena suština i pravi smer u kome treba da ide proces unapredjenja položaja Roma.\n„Mi smo uvek govorili da je ključ za uspešnu integraciju Roma zapravo na lokalu. Od lokala sve počinje i na lokalu se sve završava. Neće onaj ko ima problema sa kanalizacijom da se obrati Ministarstvu gradjevinarstva, saobraćaja i infrastrukture, nego će ići u svoju lokalnu samoupravu“, istakao je on.\nNakić je naglasio da je jako dobro što je fokus projekta stavljen na zapošljavanje Roma i Romkinja, a da su tokom njegovog sprovodjenja obišli 85 gradova i opština u Srbiji i da su sa mnogima potpisali sporazume.\nObjasnio je da je u procesu inkluzije Roma neophodna snažnija podrška javnog mnjenja, i da na tome moraju da rade svi zajedno.\n„Jako se razočaram kada na društvenim mrežama ili u medijima čujemo neke loše komentare koji se tiču inkluzije Roma, kao ‘Ti Romi imaju više prava u Srbiji, nego mi Srbi’. Pa nije baš takva situacija“, kazao je Nakić.\nApelovao je na predstavnike lokalnih samouprava da u izjavama za medije i u obraćanjima javnosti potenciraju na tome da je inkluzija Roma dvosmeran proces.\n„Od ovog procesa nema korist samo romska zajednica, od ovog procesa ima korist društvo u celini. Mnogo je bolje da Romi budu poreski obveznici, nego da budu primaoci socijalnih davanja“, istakao je Nakić.\nPomoćnica ministarke za rad, zapošljavanje, boračka i socijalna pitanja Mirjana Ćojbašić kazala je da su SKGO zajedno sa Ministarstvom i ostalim partnerima tokom prethodne četiri godine doprinelo jačanju lokalnih medjuinstitucionalnih mehanizama.\n„Naizgled, cifre o kojima govorimo nisu velike, ali da bi ostvarili neke rezultate, moramo krenuti malim koracima – otvarati puteve, stvarati mehanizme, stvarati modele, na osnovu kojih će i ostale lokalne samouprave istim tim putem krenuti i pomoći upravo najosetljivijoj populaciji, u najčešćoj situaciji socijalno ugroženim licima“, istakla je Ćojbašić.\nDržavni sekretar u Ministarstvu za ljudska i manjinska prava i društveni dijalog Ninoslav Jovanović istakao je da je fokus projekta bio na zapošljavanju, stanovanju i anti-diskriminaciji.\nDodao je da je to ministarstvo nekoliko nedelja ranije usvojilo Strategiju o socijalnom uključivanju Roma i Romkinja, kao i da je osnovalo Odsek za unapredjenje položaja Roma i da bi taj odsek trebalo uskoro da počne da radi u punom kapacitetu.\nNaglasio je i da se radi na zapošljavanju visoko obrazovanih Roma i Romkinja, kao i da je u prvom javnom pozivu u planu zapošljavanje njih 30 koji će posao dobiti na osnovu svojih stručnih kvalifikacija i znanja.\nPredstavnica Delegacije EU u Srbiji Leoneta Pajer istakla je da EU veruje u jednake šanse za sve gradjane, kao i da je to nešto čemu bi trebalo da teži svako demokratsko društvo.\n„Verujemo da nikada nećemo prestati da se borimo za jednake šanse za sve gradjane Evrope i van nje, bez ikakve diskriminacije“, kazala je Pajer.\nNaglasila je da život funkcioniše na lokalu i da je zbog toga bitno što je tim projektom obuhvaćena upravo ta oblast, kao i da je to jedan od razloga što ga je EU podržala.\nProgram IPA 2016 „EU podrška inluziji Roma“ finansirala je EU, a sprovela SKGO. Program je za opšti cilj imao unapredjenje i osnaživanje lokalnih zajednica za uključivanje Roma, kao i podršku tekućem procesu poboljšanja socio-ekonomskog položaja romske populacije.


Regionalna škola za javnu upravu (ReSPA) organizovala virtuelni sastanak Upravnog odbora na ministarskom nivou\nYou are at:Home»Vesti»Regionalna škola za javnu upravu (ReSPA) organizovala virtuelni sastanak Upravnog odbora na ministarskom nivou\nBy Vesna Kovačević on\t 09/11/2021 Vesti\nDogađaj je okupio potpredsednike vlada, ministre i zamenike ministara nadležnih za javnu upravu zemalja Zapadnog Balkana, visoke zvaničnike Evropske komisije, OECD/SIGMA i ostale članove ReSPA Upravnog odbora.\nNa sastanku je odato priznjanje ReSPA-i na realizovanim aktivnostima i postignutim rezultatima, što je uticalo na jednoglasno usvajanje Godišnjeg izveštaja rada ove institucije i budžeta za 2021 – 2022. godinu.\nMinistri ReSPA članica, visoki zvaničnici Evropske komisije i OECD/SIGMA diskutovali su o napretku reforme javne uprave u regionu i tom prilikom usvojili Zajedničku deklaraciju o reformi javne uprave pod nazivom “O afirmaciji, posvećenosti u podsticanju političkog dijaloga, regionalne saradnje i političke pažnje reformi javne uprave na Zapadnom Balkanu”. Ovom Zajedničkom deklaracijom ministri nadležni za javnu upravu u regionu pozivaju na političko vođstvo u sprovođenju reforme javne uprave i veću odgovornost kao i na bolju povezanost procesa planiranja politika i njihovog budžetiranja.\nRatka Sekulović, direktorka ReSPA-e, i Gentijan Džadžiju, ReSPA program menadžer\n“Ministri su u potpunosti podržali usvajanje Zajedničke deklaracije o reformi javne uprave koja ima za cilj da regionalnu saradnju u ovim reformskim procesima strateški unapredi. ReSPA godinama unazad podržava reformske procese u javnoj upravi zemalja regiona čiji značaj iz godine u godinu raste s obzirom da je reforma javne uprave jedan od tri ključna stuba u procesu proširenja EU, zajedno sa vladavinom prava i ekonomskim upravljanjem. Verujem da je upravo usvojena Zajednička deklaracija još jedna od naših inicijativa koja će rezultirati efikasnijom reformom javne uprave regiona. Zahvaljujemo ministrima koji su njenim usvajanjem još jednom iskazali svoje puno poverenje u naš rad”, istakla je Ratka Sekulović, direktorka ReSPA-e.\nNa kraju sastanka, predsedavanje ReSPA-om od Marije Obradović, ministarke državne uprave i lokalne samouprave Republike Srbije, preuzela je Belioza Čoku, direktorka Kabineta pomoćnika predsednika Vlade Republike Albanije. Ministarka Obradović se zahvalila svim zemlјama članicama ReSPA-e na saradnji, kao i ReSPA-i na svim uspešno sprovedenim aktivnostima, tokom predsedavanja Republike Srbije. ReSPA je odgovorila na sve izazove koje je pandemija postavila, prilagođavajući se novim načinima komunikacije. Takođe je istakla da se nada da će sve ono što je zajednički urađeno tokom tog perioda, doprineti dalјem jačanju saradnje u regionu, a u cilјu unapređenja u sprovođenju reforme javne uprave u svim članicama ReSPA-e, veće odgovornosti naših uprava, bolјe povezanosti procesa planiranja politika, kao i njihovog budžetiranja, naročito imajući u vidu da je reforma javne uprave klјučna za sve članice ReSPA-e na njihovom putu priklјučenja Evropskoj uniji.\nNakon zatvorenog dela sastanka, Gregor Virant, direktor SIGMA Programa, predstavio je Pregled procesa novih SIGMA izveštaja o proceni zemalja Zapadnog Balkana. Frančesko Molinari, ReSPA ekspert, upoznao je učesnike sastanka sa oblikovanjem nove digitalne realnosti uz EU kao primer modela za Zapadni Balkan.


Đinđić planirao stvaranje srpskog entiteta | Skandalozno\nĐinđić planirao stvaranje srpskog entiteta na Kosmetu po ugledu na Republiku Srpsku u BiH?!\nBivši premijer Zoran Đinđić je, nekoliko meseci pred ubistvo 2003. godine, formulisao strategiju za Kosovo i Metohiju koja je predviđala stvaranje srpskog entiteta na Kosmetu po ugledu na Republiku Srpsku u Bosni i Hercegovini (BiH). Ta ideja nije loša, jer bi Srbi bili na dobitku, ali je danas teže primenjiva, ocenjuju sagovornici Kurira!\n– To što mi tražimo je… konstitutivnost srpske zajednice u poretku KiM. Ta konstitutivnost će se ogledati u nekoj vrsti federalizovanja KiM priznavanjem srpskog entiteta kao političkog činioca, koji ima svoje institucije preko kojih ostvaruje svoje interese. Po toj koncepciji, politički sistem KiM bi se zasnivao na saradnji albanskog i srpskog entiteta, pri čemu bi svaki entitet svoje interese ostvarivao preko svojih institucija, međusobno kompatibilnih.\nZajednički interesi bili bi ostvarivani preko zajedničkih organa (slično Federaciji u BiH) – navedeno je u dokumentu.\nČekanje loša opcija\nIstaknuto je da bi Srbija takvo Kosovo prihvatila u nekoj vrsti asimetrične federacije – više od pokrajine, manje od republike.\n– Očigledno je da je čekanje najlošija opcija. Ako se tokom nekoliko godina i poboljša stanje na KiM, to će biti uzeto kao dokaz da institucije nezavisne države KiM funkcionišu. Ako ostane isto, to će voditi daljem iseljavanju Srba. U ovom slučaju, šanse za nezavisnu državu na celoj teritoriji KiM rastu. Vreme radi protiv naših interesa na KiM. Zato Srbija treba da krene u odlučnu političku inicijativu – piše u strategiji, koju je objavio nedeljnik Ekspres.\nNa nastanak dokumenta, dodaje se, uticali su tadašnji potpredsednik srpske vlade Nebojša Čović i pokojni akademik Dobrica Ćosić. Đinđićev plan, kako se navodi, predviđao je da u slučaju proglašenja nezavisnosti KiM, po istom principu prava na samoopredeljenje, RS proklamuje nezavisnost.\nKad je februara 2008. proglašena nezavisnost KiM, postojala je ideja da isto učini i RS, ali je, tvrdi se, najveći protivnik toga bio tadašnji premijer Vojislav Koštunica.\nPredsednik Foruma za etničke odnose Dušan Janjić kaže da je Đinđićevo delovanje vođeno procenom da vreme ne radi za nas.\n– I zato je smatrao da Srbija treba da vodi proaktivnu politiku. Da se nastavilo s tim, Srbija bi bila na dobitku. Ali plan nije realizovan jer je on ubijen, a zbog nesaglasnosti u državnom vrhu ta politika nije nastavljena – kaže on.\nPolitički analitičar Dragomir Anđelković ocenjuje da Đinđićev predlog nije bio loš, ali da su se sada okolnosti promenile:\n– Đinđićev plan predviđao je široku autonomiju severa Kosova u okviru Srbije, status sličan federalnoj jedinici. U međuvremenu proglašena je nezavisnost, autonomija više nije rešenje, već direktno uključivanje u okvire Srbije.\nBudite prvi sa komentarom na članku "Đinđić planirao stvaranje srpskog entiteta na Kosmetu po ugledu na Republiku Srpsku u BiH?!"


eKapija | Novi pogoni u Kikindi - "Zoppas" počinje proizvodnju, u novembru stiže i francuski "Mecafor"\nIzvor: Dnevnik | Subota, 18.06.2016.| 12:26\nNovi pogoni u Kikindi - "Zoppas" počinje proizvodnju, u novembru stiže i francuski "Mecafor"\nFabrika italijanske kompanije "Zoppas" počeće da radi narednih dana u Kikindi, a u okobru ili početkom novembra očekuje se pokretanje pogona francuske kompanije "Mecafor", najavio je član Gradskog veća za lokalni ekonomski razvoj i investicije Saša Tanackov. U pogonu "Zoppasa" u delu hale nekadašnje kikindske "Auto kuće", sa radom počinje prva grupa od 15 radnika koja je bila na tronedeljnoj obuci u glavnoj fabrici u rumunskom Velikom Semiklušu. Planirano je da se etapno naredne grupe radnika obučavaju u Kikindi, uz pomoć onih koji su obuku završili u Rumuniji, ali i uz asistenciju vodećih inženjera "Zoppasa".\n- Prvih 70 do 80 ljudi biće u naredna dva meseca uvedeni u posao, kako bi se dosegla brojka od stotinak radnika u prvoj godini rada pogona u Kikindi. Prave efekte ćemo videti u narednih godinu dana, jer svaki početak je težak, pošto je u pitanju novi posao sa ljudima koji su do sada bili angažovani na nekim drugim poslovima, tako da je potrebno uhodavanje. U narednom periodu pored ovog pogona u bivšoj "Auto kući" trebalo bi da "Zoppas" za proširenje osposobi prostor od oko 5.500 kvadrata - dodaje Tanackov.\nIzgradnja fabrike "Mecafor" u Industrijskoj zoni odmiče planiranom dinamikom. Prema rečima Tanackova, tokom septembra okončaće se izgradnja, a otvaranje i početak proizvodnje je predviđeno krajem oktobra ili početkom novembra. U startu "Mecafor" će angažovati oko 60 radnika, međutim, kako se najavljuje to je nukleus buduće mnogo veće proizvodnje sa angažovanjem većeg broja radnika.\n- Za kompaniju koja se odlučila da otvori fabriku u našem gadu, izuzetan resurs je kvalifikovana i kvalitetna radna snaga koju imamo u metalskoj branši - ističe Tanackov.\nVeliki podsticaj za dolazak investitora je otvaranje graničnog prelaza Nakovo - Lunga sa Rumunijom. Da granični prelaz nije trajno otvoren, u Kikindu verovatno ne bi došla kompanija "Zoppas".\n- Na ovaj način nemamo samo bržu putnu komunikaciju sa Rumunijom, nego i mogućnost da se određeni privredni kapaciteti iz te države transferišu u našu sredinu.\nZa nepune dve godine ovaj ganični prelaz apsolutno je opravdao svoje postojanje, jer brojke govore da se mnogo više koristi u poređenju sa ostala dva, otvorena u isto vreme. Kikinda nije dobila samo neke nove putnike i posetioce iz susedne Rumunije ili samo skratila put do Temišvara, nego je dobila moućnost da zbog nedostatka radne snage na području Županije Timiš, određeni privredni kapaciteti budu preseljeni kod nas - kaže Tanackov.\nKoliko je značajno da se omogući teretni saobraćaj Saša Tanackov ilustruje podatkom da samo iz industrije građevinskog materijala AD "Toza Marković" u susednu zemlju godišnje odlazi 900 šlepera crepa. Uz to, kada se uspostavi proizvodnja u fabrici "Zoppasa" sa stotinak radnika, između Kikinde i Velikog Semikluša cirkulisaće oko 530 kamiona.\nAD Toza Marković


Prehrambena industrija – Page 124 – AGRO VESTI by agronews.rs\nHome Hrana BlogPrehrambena industrija (Page 124)\nUskoro mašina za kajmak\nSrbija bi uskoro mogla da dobije uređaj za proizvodnju kajmaka ujednačenog i vrhunskog kvaliteta. Na ideju da konstruišu takav uređaj došli su profesor Ognjen Maćej i inženjer Dušan Marković.\nDo sada se u borbi protiv gladi u svetu najčešće išlo za pojačanom proizvodnjom hrane. Ipak, stručnjaci upozoravaju da nije presudno koliko hrane se proizvodi nego o kojim namirnicama se radi.\nIz “Agroživa” otužuju čelnika SO Žitište da urušava ugled ove živinarske kompanije. Žestoka međusobna prepucavanja SPS i SNS prete da se uvuku i u fabričke hale


Tači: Biće novih aranžmana posle dogovora o avio-liniji Priština Beograd – NovostiDana.rs\nTači: Biće novih aranžmana posle dogovora o avio-liniji Priština Beograd\nPredsednik Kosova Hašim Tači izjavio je večeras u Minhenu posle susreta sa specijalnim izaslanikom američkog predsednika za dijalog Kosova i Srbije, Ričardom Grenelom da će biti novih aranžmana nakon postizanja dogovora o avio-liniji Priština-Beograd.\nTači je novinarima rekao da je to „bio izuzetno efikasan sastanak, i da će se preći na nove dogovore nakon postizanja sporazuma o avio liniji Priština-Beograd“.\n„Imaćemo druge obaveze u vezi s železničkom linijom. Radićemo kao institucije da postignemo konačni dogovor kao dve nezavisne zemlje“, kazao je Tači novinarima, prenosi portal koha.net.\nTači je pohvalio „novu dinamiku koju podržavaju SAD“ i istakao da se „stvari odvijaju tako kako se nisu zamišljale pre dve decenije“.\n„Kosovo će odgovorno postupiti tokom narednih dana i nedelja i preduzeće akcije koje olakšavaju dijalog. Kosovo će krenuti ka sigurnoj perspektivi i sigurnim koracima da bude deo NATO-a i Evropske unije“, rekao je Tači.\nKosovski predsednik je pred novinarima ponovo kritikovao Evropsku uniju jer gradjani Kosova još nisu dobili liberalizaciju viza.\nTači sutra učestvuje na Minhenskoj konferenciji o bezbednosti.


Produžen rok za Zimanove konkurse - Zaječarska inicijativa\nProdužen rok za Zimanove konkurse\nZaječarska inicijativa je 3. novembra raspisala nove konkurse namenjene đačkim parlamentima i udruženjima građana. Cilj ovih programa je da se mladim ljudima ponudi dodatna mogućnost za demokratsko i građansko obrazovanje, kao i učešće mladih u demokratskom životu lokalnih zajednica.\nS obzirom na trenutnu epidemiološku situaciju, a takođe i zbog novog načina prijavljivanja - direktno putem sajta www.ziman.rs - odlučeno je da se konkurs produži do 15. januara 2021. godine.\nZa maksimalni iznos od 3000 USD u okviru programa „ZIman-ov fond za mlade“ mogu da konkurišu registrovana udruženja građana, a pored opština Timočke krajine mogu da se prijave i udruženja iz Svrljiga, Aleksinca, Paraćina i Ćuprije.\nU okviru programa „Mladi u pokretu“, parlamenti mogu da konkurišu za maksimalni iznos od 700 američkih dolara, dok će za program „Školski izbori“ svi kandidati imati na raspolaganju jednake budžete za kampanje koje budu realizovali.\nSve informacije o ovim programima dostupne su na internet stranici www.ziman.rs. Takođe, prijavljivanje za ove programe obavlja se isključivo putem ovog sajta, popunjavanjem on-line formulara.


Wizz Air prevezao 100 miliona putnika - Aviatica\nWizz Air prevezao 100 miliona putnika\nPosle 11 godina postojanja Wizz Air je prevezao 100 miliona putnika, od čega je 2 miliona na linijima iz Srbije. Brojni pokloni za putnike povodom ovog značajnog jubileja.\nWizz Air, najveća nisko-tarifna avio kompanija u regionu Centralne i Istočne Evrope, proslavila je u ponedeljak 20. oktobra ostvarenje svog najvećeg prolaznog cilja sa 100 miliona putnika usluženih niskotarifnim letovima u proteklih 11 godina. Stomilioniti putnik je tog dana putovao na WIZZ-ovoj liniji od londonskog aerodroma Luton do Varšave, a da bi proslavili ovo važno ostvarenje cilja WIZZ je iznenadio sve putnike na tom letu ponudivši im jedan let besplatno.\nWizz Air proslavlja istorijskih 100 miliona putnika tako što će za 20% sniziti sve cene na svim linijama, za sve rezervacije preko WIZZ Discount Club-a, koje budu napravljene 20. i 21. oktobra.\nJožef Varadi (József Váradi), generalni direktor Wizz Air-a je izjavio: “Obavili smo naš prvi let 2004. između Poljske i Ujedinjenog Kraljevstva, i danas, 11 godina kasnije slavimo 100 miliona prevezenih putnika sa više od 110 aerodroma u 38 zemalja. Ponosan sam da radim sa timom od više od 2400 vrhunskih profesionalaca, koji omogućavaju da uvek imamo niske cene na tržištu. Današnji prolazni cilj ostvaren je zahvaljujući našoj troškovnoj disciplini što se prenelo na uštede naših putnika kroz kupovinu jeftinijih avio karata. Ostajemo posvećeni putničkom rastu i konstantnoj ponudi novih mogućnosti za putovanja bilo da su u pitanju poslovni ili privatni razlozi. Putničko iskustvo sa WIZZ-om nastaviće da sadrži veoma niske cene avio karata i mogućnost slobodnog izbor svih dodatnih usluga prema željama i mogućnostima samih putnika. Radujem se novim linijima, većem broju letova i još većem broju mogućnosti za naše putnike”.


Golden Stejt - Blic Sport\nHOKSI ZAUSTAVILI VORIORSE Bogdanović dvocifren za kraj nedelje snova, Atlanta sve ozbiljniji rival\nUšao je Bogdan Bogdanović u formu posle dvomesečne pauze zbog povrede. Pre tri dana zatrpao je koš San Antonio Sparsa, sa 28 poena bio najzaslužniji za važan trijumf čete Nejta Mekmilana, ali skromno veče za nekadašnjeg asa Partizana i Fenerbahčea u meču protiv Golden Stejta.\nStef Kari, jedan od najboljih košarkaša na svetu, doživeo je užasnu povredu na utakmici Golden Stejta protiv Feniksa, nakon duela sa Aronom Bejnsom.\nMOĆNI KARI I DURANT Klipersi videli šampiona, Bobiju i Teu "krompirić"\nKošarkaši Golden Stejta savladali su LA Kliperse sa 129:127 u veoma neizvesnom meču.\nŠMEKERSKI I SA UKUSOM Kingsi pre meča sa Golden Stejtom isprozivali Stefa Karija, a on... /VIDEO/\nKošarkaši Sakramenta izgubili su od Golden Stejta sa 130:125, a pred sam početak susreta dogodila se jedna zanimljiva situacija, kada su Kingsi na duhovit i šmekerski način isprozivali igrača suprotnog tabora Stefa Karija.\nZA NJEGA JE OVO SLOBODNO BACANJE Stef Kari PONOVO pogodio "sa parkinga" /VIDEO/\nJedna od najvećih zvezda današnje košarke, Stef Kari, oduševljava na terenu, van njega, ali i iz tunela.\nNOVI ASISTENTI Kolika je veličina Greg Popovič govore i IMENA NJEGOVIH POMOĆNIKA u reprezentaciji SAD\nTrener NBA šampiona Golden Stejta, Stiv Ker, imenovan je za asistenta Grega Popoviča u reprezentaciji Sjedinjenih Američkih Država do Olimpijskih igara u Tokiju 2020. godine, saopšteno je iz Košarkaškog saveza.\nTrener NBA šampiona: ĐOKOVIĆU BIH PONUDIO UGOVOR U GOLDEN STEJTU, taj bi sačuvao svakog igrača!\nStiv Ker, trener NBA šampiona Golden Stejta, veliki je ljubitelj tenisa i, pre nego što se najbolji košarkaši sveta vrate na parkete sledećeg meseca, uživa u mečevima na US Openu.


Trgovina poljoprivrednim proizvodima na pijacama - izazovi i mogućnosti\nBack HRANA I PIĆE HRANA Trgovina poljoprivrednim proizvodima na pijacama - izazovi i mogućnosti\nutorak, 16 maj 2017 07:26\nAgrobiznis magazin je u saradnji sa Udruženjem novinara za poljoprivredu AGROPRESS organizovao konferenciju na temu Trgovina poljoprivrednim proizvodima na pijacama - izazovi i mogućnosti”.\nGoran Đaković, predsednik udruženja novinara za poljoprivredu AGROPRESS je istakao da je prema nekim podacima, trgovina na pijacama opala čak za trećinu, međutim ima nagoveštaja da se situacija ponovo menja, uprkos tome što pijace imaju veliku konkurenciju. Dolazak profesionalnog menadžmenta, modernizacije objekata i tržišna borba samo su neki od mogućnosti za unapređenje poslovanja.\nKonferenciju je otvorio Velimir Stanojević, državni sekretar Ministarstva poljoprivrede i zaštite životne sredine koji je tom prilikom istakao da će se u skorije vreme doneti Zakon o bezbednosti hrane, omogućiti prodaja preađenih poljhoprivrednih proizvoda na pijacama, kao i sertifikacija tih proizvoda. Ministarstvo će učiniti sve da jedemo bezbednu hranu i da proizvođači mogu da izlažu njihove proizvode direktno na pijacama, bez prisustva posrednika.\nDejan Jednak, direktor analitike u JP "Beogradske pijace", je na konferenciji o perspektivama pijačne prodaje u Srbiji rekao da ovo preduzeće sprovodi velike investicione poduhvate u 2017. godini. On je ovom prilikom rekao da se nastavljaju investicije u obnovu "Kalenić pijace" gde će biti izgradjen i podzemni logistički centar. Takođe će se raditi i na rekonstrukciji ostalih pijaca u gradu a među njima su Paliluska, pijaca na Senjaku, Skadarlija i druge.\nMilena Jerosimović, koordinatorka za poljoprivredu PKS za Južnobački upravni okrug, istakla je da je u 2016. godini ukupna robna razmena agrara Srbije sa svetom iznosila 4,6 milijardi dolara, od čega se na izvoz odnosi 3,2 milijarde USD, a na uvoz 1,4 milijarde dolara. Na osnovu ovih podataka iz prethodne godine agrar je ostvario suficit u prometu sa svetom od 1,8 milijardi dolara, što je za 39,7% veše nego u 2015. godini. U odnosu na isti period 2015. godine, izvoz agrara je bio veći za 11,9% dok je uvoz smanjen za 10,7%. U ovom periodu je došlo do blagog porasta udela izvoza agrara u ukupnom robnom izvozu sa 21,4% na 21,6% ali je porastao i saldo razmene za oko 175 miliona dolara.\nGoran Malčić, stručnjak za trgovinu je istakao da je zbog dolaska velikih trgovinskih lanaca došlo do gašenja malih prodavnica, i da je zbog aktuelne ekonomske situacije došlo do pada u prodaji u velikim trgovinskim lancima. On je naveo primer teglice kornišona koja je danas jeftinija u malim radnjama nego u hipermarketima. Malčić je naglasio da je najočigledniji primer problema kod velikih trgovaca primer Agrokora koji je u velikim dugovima o čemu se dosta govori u javnosti. On je naglasio da Srbija nema dovoljno proizvoda koje traži samo nemačko tržište, tako da treba razmišljati o povećanju proizvodnje organskih proizvoda i bio proizvodnje. Koliko je potrebno razvijati proizvodnju naveo je primer kompota od trešnje koji je nemoguće naći, a postoji veliko interesovanje kupaca.


OKRUGLI STO O SEVDALINKI: NEOBUZDANA ČEŽNJA ZA ZAVODLJIVIM ISTOKOM\nMemnuna Cmiljanović 07 oktobar 2016\n„Muslimanstvo je umelo da osvaja ne samo oružjem već je znalo da pridobije i dražima svoje kulture“\n„Mi koji smo odrasli na legendi o neprijateljstvu krsta i polumeseca, očekivali bi smo zakleti otpor pesme prema uticajima osvajača a zapravo, na svoje iznenadjenje, vidimo suprotno- Južni Sloven se, sa neskrivenom unutarnjom prijatnišću, čak i neobuzdano, predavao tim uticajima. Jer muslimanstvo je umelo ne samo da osvaja oružjem već je znalo da pridobije i dražima svoje kulture“ . Ovo je između ostalog na današnjem okruglom stolu posvećenom sevdalinki, rekla Sanja Radinović, docent na katedri za etnomuzikologiju Beogradskog univerziteta, citirajući etnomuzikologa Ludviga Kubu koji je još1913. godine govorio o naklonjenosti Srba pa i Hrvata prema poetici i pesničkoj osećajnosti sevdalinke.\nSanja Radinović je istakla da je naklonjenost istočnjačkom pesničkom senzibilitetu, silovito i neočekivano, kulminirala u Srbiji potkraj 19. i početkom 20. veka. Čak do te mere da se celo to razdoblje moglo proglasiti „dobom sevdaha“ koje je ujedno bilo žal za nestajanjem zavodljivog istočnjačkog kolorita i svega onoga što je tada bilo sinonim za istančanost, čulnost i egzotiku. Tada su brojni pesnici uronili u taj tok iz kojeg izrasta srpska umetnička sevdalinka ponikla na čvrstom temelju narodne poezije,koja se potom vraćala izvorima sa kojih je potekla i prelivala se u gradski književni i muzički folklor.\nPrema rečima Sanje Radinović, stožerna ličnost tog doba bio je Jovan Ilić, srpski pesnik koji je bio duboko privržen orijentalnom kulturnom nasledju, iako je pripadao grupi koja je srpsku književnost gradila na nacionalnim osnovama. Nosio je srpsko odelo ali se do kraja života nije odvajao od fesa a svoje vreme je provodio u kafani Dardaneli, pribežištu preostalih beogradskih Turaka. Od njegove pesme, ljubavne balade, „Abasah“ tokom godina, uz mnoge izmene i hibridna spajanja sa pesmom „Ljubav ga spasila“ bošnjačkog poete,Safet bega Bašagića, nastala je današnja verzija sevdalinke „Na prijestolju sultan sjedi“koju je izvodio nenadmašni majstor sevdalinke Himzo Polovina.\nOsim izuzetno nadahnutog izlaganja docentkinje Sanje Radinović učešće u radu okruglog stola uzeli su Ulvija Mušović, koji je govorio o sevdalinki i njenom trajanju na području Prijepolja, Dr Nadir Dacić, publicista, je imao izlaganje o sevdalinki koju je negovalo društvo Gajret, dok su muzikolog, Dr Naka Nikšić iz Novog Pazara i Sabahudin Selmanović, nastavnik muzičke kulture, govorili o ulozi sevdalinke u nastavi muzičke kulture na bosanskom jeziku.\nZnačajan doprinos radu okruglog stola dali su takodje i istoričar kulture Faruk Dizdarević, novinar Milorad Mićo Miranović, vrsni izvodjač i poznavalac sevdalinki Omer Talović, filolog i upravnica Turskog kulturnog cenra Dr Almira Suljević, vd. direktor Doma kulture Nova Varoš Faruk Ibišbegović i umetnički direktor Gradskog tamburaškog orkestra iz Pljevalja Emir Pekić.\nInače okrugli sto realizovao je Dom kulture kroz projekat „Specifičnosti kulture Bošnjaka i njihov uticaj na savremene trendove“ koji je podržalo Ministarstvo kulture Srbije. Okrugli sto je realizovan u okviru programa bošnjačke kulture.\nPročitano 1600 puta\tPoslednji put izmenjeno 07 oktobar 2016


Čović ipak napušta Zvezdu? - Domaći fudbal, Fudbal, Top News\nČović ipak napušta Zvezdu?\nAleksandar Milosavljević 24.09.2013., 13:52\nIako je Nebojša Čović u ponedeljak demantovao vest da se povlači sa funkcije potpredsednika Fudbalskog kluba Crvena zvezda zaduženog za finansije u utorak „fudbalskom čaršijom“ još glasnije kruže glasine da je prvi čovek Košarkaškog kluba izgubio strpljenje i da je nakon sinoćnje sednice Upravnog odbora definitivno odlučio da se više ne vraća na Marakanu.\nKako u upravi Crvene zvezde očigledno ne mogu da se dogovore ni o čemu, pa čak ni o tome da li smenjuju ili ne smenjuju katastrofalno lošeg trenera, Čović je čini se odlučio da više ne želi da učestvuje u svemu tome odnosno poručio je da će se u buduće baviti svojim primarnim poslom, kada je sport u pitanju, a to je obavljanje predsedničkih dužnosti u košarkaškom klubu.\nPrema istim glasinama njegovo mesto odnosno deo posla za koji je Čović bio zadužen preuzeće Slaviša Kokeza koji inače sinoć uopšte nije ni prisustvovao sednici Upravnog odbora, zbog zdravstvenih problema kako je obrazložio predsednik kluba Dragan Džajić.\nPrethodna vest Milan se žali zbog Balotelijeve kazne\nSledeća vest Golčina Liverpulovog poletarca (VIDEO)\nMilan se žali zbog Balotelijeve kazne\nGolčina Liverpulovog poletarca (VIDEO)


Potencijal dijaspore veliki, ali neiskorišćen – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Potencijal dijaspore veliki, ali neiskorišćen\nBEOGRAD – Razvojni potencijal dijaspore iz Srbije od oko pet miliona ljudi u oko 100 zemalja sveta je veliki, ali još nije rešeno pitanje kako razviti kontinuiranu i uspešnu saradnju s ciljem da se razvoj iz dijaspore donese kući, ocenjeno je danas na skupu o mogućnostima investicaja dijaspore u Srbiju.\nStudija “Analiza nacionalnog investicionog okvira za dijasporu u Republici Srbiji”, predstavljena u Kući Ujedinjenih nacija, obuhvata niz mogućnosti kako da se doprinos dijaspore značajno uveća, od toga da se pojedincima u inostranstvu olakša da investiraju u Srbiji, osnuju firmu po povratku u maticu i podrže porodicu ili rodbinu u Srbiji u razvoju porodičnog biznisa.\nStudija nacionalnog investicionog okvira na 95 stranica kroz devet poglavlja govori o potencijalu saradnje sa srpskom akademskom i poslovnom dijasporom, kroz uporednu analizu pozitivnih primera iz sveta i uspešne priče povratnika.\nNa kraju analize dati su zaključci i predlozi unapređenja saradnje kroz mapiranje investicionih planova lokalne samouprave i mapiranje potencijalnih investitora iz dijaspore, kao i unapređenja interresorne koordinacije aktivnosti međunarodnih i domaćih aktera prema dijaspori i intenziviranja konsultacija kroz izučavanje inostranih modela rada sa poslovnom dijasporom .\nStudija je jedinstvena, jer sadrži iskustva srpskih investitora iz dijaspore, istražuje uspešne konceptualne okvire drugih država i njihovih dijaspora, a zatim ukazuje na konkretna partnerstva i korake koji mogu da se primene u postojećem investicionom okviru.\nTakođe, studija nudi konkretne preporuke: kako promovisati kolektivne investicije u infrastrukturu i podržati strateške projekte na lokalnom nivou, pomoći visokoobrazovnom sistemu da se „pomeri” ka tržištu , a ujedno i omogući da najbolji studenti ostanu u Srbiji i stiču neophodna iskustva u međunarodnim kompanijama.\nStudija je izrađena u okviru globalnog zajedničkog projekta „Uključivanje migracija u nacionalne razvojne strategije”, koji finansira Švajcarska agencija za razvoj i saradnju (SDC), a koji srpovode UNDP i Međunarodna organizacija za migracije (IOM) u saradnji Privrednom komorom Srbije (PKS) i Ministarstvom spoljnih poslova Republike Srbije (MSP RS) zaduženim za pitanja dijaspore.\nCarinici oduzeli gotovo tonu zamrznute piletine poreklom iz SAD i Brazila\nRod od osam miliona tona kukuruza\nKineski i srpski projektanti na projektu Beograd – Budimpešta


bosna i hercegovina Archives - Page 3 of 3 - AKOS\nHome > Posts tagged "bosna i hercegovina" (Page 3)\nDosadašnji najveći mjesečni izvoz bio je u martu ove godine kada je iznosio 945,6 miliona KM. Julski izvoz veći je za čak 25,4 posto nego u istom mjesecu prošle godine,kada je iznosio 774,2 miliona KM. Istovremeno, uvoz je u julu ostvaren u vrijednosti 1,52 mlrd KM, što je povećanje od 13,6 posto\nBh. košarkaši savladali Armeniju: Nastavljaju kvalifikacije za Svjetsko prvenstvo 2019.\nby - 19/08/2017 19/08/2017\nKošarkaška reprezentacija Bosne i Hercegovine savladala je danas u gostima selekciju Armenije rezultatom 66:83, u posljednjoj pretkvalifikacionoj utakmici za Svjetsko prvenstvo 2019. godine u Kini, javlja Anadolu Agency (AA). Košarkaški "zmajevi" tako su se plasirali u kvalifikacije kao drugoplasirana ekipa pretkvalifikacione grupe, zajedno sa selekcijom Švedske, koja je plasman već osigurala. Nešto\nby - 06/08/2017 06/08/2017\nNovi Pazar sam prvi put posjetio kao veoma mali dječak nekoliko godina nakon završetka rata u Bosni i Hercegovini. Tada dok sam šetao ovim gradom nisam primjećivao koliko je ustvari ovaj grad sličan sa mojim Sarajevom. Ipak, kao srednjoškolac, a posebno student sve više sam razmišljao o sličnosti i povezanosti\nNajveći rast pokrivenosti uvoza izvozom u prvoj polovini ove godine u odnosu na lani u regionu zabilježila je Hrvatska sa 2,6 posto, a najmanji Srbija svega 0,5 posto, pokazuje analiza Anadolu Agency (AA). Ovogodišnji rast pokrivenosti uvoza izvozom u odnosu na isti periodu prošle godine u Makedoniji je iznosio 2,3 posto,\nTurizam u Bosni i Hercegovini svakim danom sve više raste, a posebno se to odnosi na područje našeg glavnog grada Sarajeva. Mediji nas svakodnevno izvještavaju o raznim statističkim podacima koji idu u prilog razvoju bosanskohercegovačkog turizma što nas svakako treba radovati, međutim o glavnim promotorima turizma, turističkim vodičima veoma malo\nOtići ili ostati: Samo 3.5 miliona ljudi ima sreću da živi u Bosni i Hercegovini\nby - 10/05/2017 10/05/2017\nSamo 3.5 miliona ljudi ima sreću da živi u Bosni i Hercegovini, ostali nemaju tu sreću ali imaju sve ostalo. Da li je zaista tako? Nemam dovoljno životnog iskustva niti sam dovoljno kompetentna da sudim o tome, ali mislim da imam šta reći o mladima, pošto se i ja ubrajam\nKupovanje socijalnog mira zarad osvajanja vlasti na izborima dovelo nas je u situaciju da smo postali robovi MMF i uslova koje on postavlja. Ovo je komentar ekonomista na trenutnu grčevitu borbu vlasti u BiH da dobiju novu tranšu MMF kredita. Ekonomista Zlatko Hurtić ističe da je zavisnost BiH od MMF postala vidljiva


"KOREKTNA EVAKUACIJA SREBRENICE"\n2000-03-22 HAG/DEN HAAG\nU komandi Holandskog bataljona u Potočarima je 17. jula 1995. potpisana "Deklaracija" u kojoj se konstatuje da je u pregovorima od 11. i 12. jula postignut dogovor da "civilno stanovništvo može ostati (u Srebrenici) ili se iseliti zavisno od želje svakog pojedinca." Takođe je, navodi se dalje, "dogovoreno da evakuaciju (onih koji žele da se isele) vrše policijske i vojne snage Republike Srpske, a pod nadzorom UNPROFOR". Konačno, u istom se dokumentu konstatuje da je "srpska strana korektno obavila evakuaciju", te kako je ona protekla "bez incidenata" i uz puno poštovanje Ženevskih konvencija i međunarodnog humanitarnog prava. U ime srpske strane deklaraciju je potpisao Miroslav Deronjić, na bošnjačkoj strani potpisnik je bio Nesib Mandžić, a u ime Holandskog bataljona UNPROFOR potpis je stavio zamenik komandanta, major Franken.\nDrugog dana svedočenja na suđenju generalu Radislavu Krstiću, Nesib Mandžić je opisao kako je došlo do potpisivanja pomenute srebreničke "Deklaracije." Bio je to, po njegovim rečima, "ultimatum" srpske strane koja je u Potočare došla za gotovim tekstom i zahtevala potpise Bošnjaka i Holanđana. Major Franken je, smatra on, bio najviše zabrinut za sudbinu svojih vojnika, dok je Nesiba Mandžića brinulo šta će biti sa 27 Bošnjaka - uglavnom lokalnog osoblja koje je radilo za UNPROFOR - kao i sa grupom ranjenika koji su još bili u Potočarima. Potpis na "Deklaraciju" je, rekao je svedok, bio "iznuđen, kao uslov za izlazak preostalih Bošnjaka i oko 450 holandskih vojnika iz baze u Potočarima." Smatra da nije imao izbora nego da potpiše i dodaje: "Bili smo potpuno usamljeni, bespomoćni, svet je čutao, međunarodna zajednica nije uspela da u Potočare uputi ni Crveni krst ni Visoki komesarijat za izbeglice...".\nNa pitanja tužioca, koji mu je čitao rečenicu po rečenicu "Deklaracije", Mandžić je odgovarao da ništa što u njoj piše ne odražava ono što se stvarno, između 1. i 17. jula 1995, dogodilo u "zaštićenoj zoni" Srebrenice. Niti su pregovori, kako piše, vođeni na zahtev bošnjačke strane, niti je bilo kakvih pregovora, već samo diktat generala Mladića. Ono što se u "Deklaraciji" opisuje kao "dobrovoljno iseljenje" ili "evakuacija" predstavljalo je, rekao je svedok, "prisilnu deportaciju", a UNPROFOR je već posle prvog dana odustao od praćenja konvoja, budući da su na putu od Potočara do Kladnja holandski vojnici zaustavljani i maltretirani i oduzimana su im vozila, oružje ili oprema.\nU unakrsnom ispitivanju, branilac Nenad Petrušić je pitao svedoka da li je general Krstić bilo šta rekao na sastancima u Hotelu Fontana u Bratuncu, na kojima je general Mladić tražio od bošnjačkih predstavnika da se izjasne hoće li da njihov narod "opstane ili nestane." Mandžić je odgovorio da je Krstić sedeo pored Mladića, ali je sve vreme ćutao, dodajući kako je na sudu da zaključi da li je optuženi time odobravao ono što je govorio Mladić. Kao i prethodnog, Petrušić je i ovog svedoka optužbe pitao da li je među vojnicima koje je viđao u regionu Srebrenice bilo i policajaca, te da li su neke od starešina VRS koje je pomenuo bili "trupni ili bezbednosno-obaveštajni oficiri." Takva pitanja ukazuju da bi jedna od Petrušićevih "linija odbrane" mogla da bude da odgovornost za srebreničke zločine snose civilne ili vojne snage bezbednosti, koje nisu bile pod komandom optuženog generala Krstića.


Predavanje o berzanskom poslovanju\nutorak, 27 oktobar 2015 11:49\nRotari klub Sombor je u pratnerstvu sa Reginalnom Privrednom Komorom Sombor (RPK) i Poljoprivrednom Stručnom Službom Sombor (PSS), 14.oktobra 2015. organizovao predavanje Berza kao mogućnost u današnjem ekonomskom okruženju, u prostorijama PSSe u Somboru. Pored članova kluba i zaposlenih pomenutih partnerskih intitucija, predavanju su se odazvali i građani koji su za informaciju čuli od lokalnih medija, TV Sreća i Somborske novine. TV Sreća je i propratila ovaj događaj i intervjuisala organizatora i predavača.\nPredavač Karolj Kunoš, osnivač i vlasnik Edukacionopg centra Forex-Berza-Edukacija iz Beograda i njegov asistent i prevodilac Goran Jovanović, su neverovatno razgovetnim stilom i veoma interesantno predstavili berzu i objasnili tehniku ovog poslovanja i sticanja prihoda. Diskusija koja je usldila nakon predvanja u istom maniru, je potvrdila uspešnost i opravdala cilj predavanja.\nRotari klub Sombor je sa svojim partnerima iz društvene zajednice, pružio mogućnost građanima iz okruga da čuju kakve mogućnosti pruža berza kao privredni potencijal i kako mogu da svoj kapital investiraju na profitabilan način.\nRotari klub Sombor se zahvaljuje domaćinima, RSS kojima je svaki put čast da se pridruže pozivu kluba na zajedničku akciju.


Foto: Područna škola Donja Golubinja u novom ruhu - Zepce.ba\nFoto: Područna škola Donja Golubinja u novom ruhu\nBy\tZepce.Ba - urednik Novembar 09, 2015\t1652\nNakon apliciranja projekta "Renoviranje područne škole" prema EUFOR-u i njegovog odobrenja, OŠ Begov Han krenula je sa realizacijom renoviranja područne škole Donja Golubinja. U sklopu projekta planiran je rad na fasadi škole, zamjeni oluka i potkovice, uređenja trotoara, stolariji i renoviranju ulaza u školu.\nObzirom da se nastava odvija samo u 1. smjeni, radovi su intezivirani i u većem kapacitetu se izvode poslije nastave.\n"Radovi su pri samom kraju, a u nekoliko narednih dana bit će okončani. Škola je, na zadovoljstvo svih, dobila novi i ljepši izgled. Po završetku radova, učenici i uposlenici će svečano obilježiti završetak projekta i na taj način se zahvaliti donatoru" - rekao nam je direktor OŠ Begov Han Adil Gačić.\nRealizacijom ovog projekta, područna škola Donja Golubinja će ljepše izgledati i biti uslovnija za odvijanje nastave za učenike sa ovog područja.\noš begov han\n« Nova donacija "Fondacije za bibliotečku djelatnost Sarajevo" Općoj biblioteci Žepče U toku druga faza rekonstrukcije "Male škole" u Žepču »


Opština Smederevska Palanka partner u projektu Evropske unije „Exchange 4“: USLUGA POMOĆ U KUĆI ZA STARE – Palanačke novine\nOpština Smederevska Palanka partner u projektu Evropske unije „Exchange 4“: USLUGA POMOĆ U KUĆI ZA STARE\nby Palanačke · 30 aprila, 2014\nU sali Skupštine opštine Topola održana je konferencija za medije na kojoj su promovisani projekati koji se sprovode na teritoriji Opštine Topola, a finansirani su sredstvima Evropske unije.\nOpština Smederevska Palanka je jedan od partnera Topole na projektu „Usluga pomoć u kući za stare u opštinama Topola, Aranđelovac i Smederevska Palanka“, koji se sprovodi u okviru programa „Exchange 4“, finansiranom od strane Evropske unije za čije je sprovođenje zadužena Stalna konferencija gradova i opština.\nU radu konferencije učestvovali su Šef Delegacije Evropske unije u Republici Srbiji, Njegova ekselencija Majkl Devenport i Generalni sekretar Stalne konferencije gradova i opština Đorđe Staničić, a u delegaciji Smederevske Palanke bile su direktorka Centra za socijalni rad Slađana Crnomarković i stručni saradnik Odeljenja za lokalni razvoj Mima Blagojević.\nNa početku je sve prisutne pozdravio predsednik Opštine Topola Dragan Jovanović, a potom je o značaju projekata govorio Majkl Devenport.\n-Učestvovanje lokalnih samouprava u procesu evropskih integracija i reformi je od velikog značaja. Evropska unija već godinama finansira programe za opštine kako bi ih osnažila i podstakla da budu aktivne i da evropske integracije dovedu na najoptimalniji nivo, a to je što bliže građanima – rekao je Majkl Devenport.\nProgram predstavlja nastavak aktivnosti započetih u okviru prethodnih faza „Exchange“ programa i usmeren je na uvođenje evropskih modela funkcionisanja u rad lokalnih samouprava u Srbiji.\nOpšti cilj programa „Exchange 4“ je da doprinese procesu strateških promena na lokalnom nivou, kroz unapređenje administrativnih kapaciteta i efikasnosti pružanja usluga u jedinicama lokalne samouprave u Srbiji, a u skladu sa principima reforme javne uprave, relevantnim nacionalnim sektorskim politikama i praksom Evropske unije.\nOvaj program je projektne aktivnosti usmerio na jačanje jedinica lokalne samouprave u oblastima opštinskog planiranja, finansija i pružanja usluga. Specifični ciljevi programa podeljeni su na tri komponente: Podrška sprovođenju relevantnih nacionalnih prioriteta lokalnih samouprava kroz povezivanje sektorskih strategija i akcionih planova i razvoj specifičnih opštinskih infrastrukturnih projekata; Podrška fiskalnoj decentralizaciji kroz olakšavanje primene novih finansijskih propisa u oblasti programskog budžetiranja, lokalnih poreskih administracija i alternativnih izvora finansiranja; Podrška sprovođenju prioritetnih nacionalnih mera u oblastima ekonomskog razvoja, socijalnih usluga i zaštite životne sredine na lokalnom nivou, kroz projekte u okviru grant šeme.\nUkupna vrednost programa iznosi 5,8 miliona evra. Od toga, 4,5 miliona evra opredeljeno je za gradske i opštinske projekte dok je 1,3 miliona namenjeno za realizaciju tri komponente programa.\nU dvorištu spomen kuće Pere Todorovića: PRORODILA TREŠNJA DR LATINKE PEROVIĆ\nHARAMBAŠA – ANDREJA STANOJEVIĆ\nNext story Prvo bijenale umetničkog crteža u Memorijalnoj galeriji „Dušan Starčević“: SVAKI RAD ZAVREDIO NAGRADU\nPrevious story Šest decenija OŠ „Heroj Radmila Šišković“: ODLIČNI REZULTATI – DAR JUBILEJU


Godišnji promet putnika tivatskog aerodroma 667.200 – Radio Tivat\nGodišnji promet putnika tivatskog aerodroma 667.200\nAerodromi Crne Gore planirane prihode za prošlu godinu su ostvarili još u septembru, a kompanija je lani smanjila rashode i ostvariće dobit veću od milion eura, saopštio je Pobjedi predsjednik Odbora direktora Aerodroma Crne Gore Nebojša Đoković.\n“Ukoliko poredimo poslovanje sa 2020. kada je gubitak bio više od 14 miliona eura, rezultat je odličan, ali smo još daleko od rekordne 2019. i nadamo se da se sa prestankom pandemije brzo možemo vratiti na taj nivo”, rekao je Đoković za Pobjedu.\nSaopštio je kako su odavno zreli i za povećanje kapaciteta kada je u pitanju proširenje platforme i prihvat putnika u terminalnoj zgradi, ali navodi da je to već dugoročna investicija.\nGovoreći o prometu putnika, on kaže da je od 15. decembra 2020. do 15. decembra 2021. aerodrom Tivat imao 667.200, a aerodrom u Podgorici promet od 635.136 putnika.\n“Sigurno je da smo zadovoljni sa 1,3 miliona prevezenih putnika, što je na oko 50 odsto i 45 odsto u odnosu na ostvarene prihode u rekordnoj 2019. godini, a uzimajući u obzir da nijesmo imali rusko i bjelorusko tržište, to je odličan rezultat”, kazao je Đoković.\nSaopštio je i da imaju najave za nove avio-kompanije.\n“Turkish Airlines će pojačati broj letova, usvojili smo strateške rute, podsticajne šeme za avio-kompanije koje imaju bazirane vazduhoplove na podgoričkom i tivatskom aerodromu”, ističe Đoković.\nIzvor : RTCG\nLeksički vremeplov: Etimologija riječi čist i ombrát se\nOdložena humanitarna tombola


Koalicija prEUgovor, u četvrtak, 18. novembra sa početkom u 11 časova, predstavlja najnoviji Alarm - nezavisni polugodišnji izveštaj o napretku Srbije u klasteru 1 (Osnove), sa fokusom na političkim kriterijumima i poglavljima 23 (Pravosuđe i osnovna prava) i 24 (Pravda, sloboda i bezbednost) pristupnih pregovora sa Evropskom unijom.\nU izveštajnom periodu, od maja do oktobra meseca 2021. godine, u Srbiji je ubrzanim tempom nastavljeno sprovođenje formalnih aktivnosti u pojedinim oblastima iz klastera 1, a naročito u vezi sa ustavnim izmenama u oblasti pravosuđa. Razlog tome nisu samo kašnjenja i ispunjenje revidiranih rokova već i vanredni parlamentarni i redovni predsednički izbori najavljeni za proleće 2022. godine, kao i želja da se novi klasteri u pristupnim pregovorima najzad otvore nakon dve godine zastoja. Nadoknađivanje izgubljenog vremena reformama u poslednji čas nije pogodno za demokratske procese.\nOve teme biće u fokusu konferencije, na kojoj će govoriti:\nDiskusiju moderira: Vesna Radojević, novinarka KRIK-a\n„PrEUgovor za vladavinu prava i EU integracije“ čije su sprovođenje omogućili Balkanski fond za demokratiju, projekat Nemačkog Maršalovog fonda SAD i Ambasada Kraljevine Norveške u Beogradu.


Pre vraćanja obavezne vojske, vraća nam se "Odbrana i zaštita" | WebTribune\nHome U FOKUSU Pre vraćanja obavezne vojske, vraća nam se “Odbrana i zaštita”\nNakon otvaranja priče o vraćanju obaveznog služenja vojske, još jedna novina u Srbiji – u sistem obrazovanja uvodi se predmet “Osnovi sistema odbrabne”.\nKako navode mediji u Beogradu, časovi će biti fakultativnog tipa i biće uvedeni u treći i četvrti razred srednji škole, a kako se još navodi časovi će počinjati himnom.\nO značaju programskih tema koje taj nastavni predmet obuhvata, ciljevima uvođenja u nastavni program i novitetima nastave na daljinu, u emisiji “Svitanje” Televizije Pink govorili su savetnica potpredsednika Vlade i ministra odbrane Dunja Simić i potpukovnik Milan Krsmanović iz Uprave za obaveze odbrane Ministarstva odbrane.\n“Ministar Stefanović je ocenio da je ova tema jako važna, s obzirom na to da je kao jedan od prioriteta postavio upravo to da bi naši mladi širom Srbije, učenici završnih razreda srednjih škola, trebalo da znaju osnovne stvari o odbrani naše zemlje. Cilj je naučiti ih o osnovnim stvarima o našoj vojsci, o tome kako ona funkcioniše, kako je organizovana, ali ne samo to, već i važnim stvarima koje se tiču tradicije i istorije naše vojske”, rekao je potpukovnik Krsmanović.\nDunja Simić je rekla da će, časovi posvećeni odbrani zemlje počinjati intoniranjem himne Republike Srbije “Bože pravde”, što ima za cilj jačanje patriotskog duha i identifikovanja mladih sa svojom zemljom.\n“Nastava je fakultativnog tipa. Održava se na četiri časa odeljenskih starešina i sastoji se od 11 tema, gde je 10 tema obrađeno teorijski, a jedna tema je praktična. Ministarstvo odbrane izašlo je u susret Ministarstvu prosvete, nauke i tehnološkog razvoja i pripremilo celokupne materijale za izvođenje ove nastave. Takođe, Ministarstvo odbrane je otišlo i korak dalje i ponudilo stručnu pomoć za izvođenje nastave. Naime, direktori srednjih škola mogu da upute jedan kratak zahtev našem teritorijalnom organu i obrate se za pomoć. U tom slučaju, neko u uniformi iz našeg teritorijalnog organa odlazi u školu i tamo pomaže razrednim starešinama da izvedu nastavu”, rekao je Krsmanović.


Oct 13, 2016 FBI, hakeri, Rusija, SAD\nŠef izbornog štaba Hilari Klinton Džon Podesta rekao je da Federalni istražni biro istražuje moguću ulogu Rusije u hakovanju njegovih mejlova, dok su visoki ruski zvaničnici odbacili navode o umešanosti Moskve.\nVikiliks je prošlog petka počeo da objavljuje hiljade mejlova sa Podestinog hakovanog naloga. Podesta je juče rekao novinarima da pomaže istražiteljima da pronađu hakere i dodao da nije slučajnost to što su njegovi mejlovi objavljeni ubrzo nakon što je u javnost procureo video snimak iz 2005. godine u kojem se republikanski predsednički kandidat Donald Tramp vulgarno izražava o ženama.\nPodesta je takođe ustvrdio da je dugogodišnji Trampov saradnik Rodžer Stoun unapred znao za objavljivanje mejlova. Stoun je priznao da je bio u kontaktu sa osnivačem Vikiliksa Džulijanom Asanžom, a u avgustu je na Tviteru najavio da će Vikiliks da napadne Hilari Klinton i Podestu, jednog od njenih najiskusnijih saradnika.\nRuski predsednik Vladimir Putin rekao je da skandal koji je izbio u SAD, zbog navoda da je Rusija odgovorna za hakerske napade na Demokratsku stranku, nije u interesu Moskve i da obe strane u predizbornoj kampanji zloupotrebljavaju antirusku retoriku u svoje svrhe.\nPutin je na poslovnom forumu u Moskvi dodao da su optužbe da je Rusija odgovorna za napade pokušaj da se skrene pažnja američkih birača u trenutku kada se “manipuliše javnim mnjenjem.”\nRuski lider je međutim naveo da će Moskva da sarađuje sa pobednikom izbora “ako, naravno, novi američki lider želi da sarađuje sa našom zemljom”.\nBela kuća saopštila je juče da će da razmotri niz “proporcionalnih odgovora” na hakerske napade.\nRuski ministar inostranih poslova Sergej Lavrov odbacio je navode da je Rusija umešana u objavljivanje hakovanih mejlova. U intervjuu za CNN iz Moksve, Lavrov je ocenio da su te tvrdnje smešne i dodao: “Naravno, polaskani smo takvom pažnjom.”\nDžon Podesta rekao je da FBI vodi širu istragu o hakerskim napadima na mejlove Demokratske stranke, za koje se sumnjiči Rusija. Takođe je dodao da Moskva možda pokušava da utiče na ishod američkih predsedničkih izbora da bi pomogla Trampu, koji je rekao da se divi snazi ruskog predsednika Vladimira Putina u poređenju sa, kako je naveo, slabim liderima u Vašingtonu.\nRepublikanski kandidat je na jučerašnjem skupu na Floridi rekao da objavljeni mejlovi pokazuju “da je Klinton instrument u rukama korumpiranog globalnog establišmenta koji pljačka našu zemlju.”


Drugi dan sastanka je bio posvećen diskusijama o ravnoteži između privatnog i profesionalnog života. Komitet je pozvao Cinziu Sechi, EKS savjetnika, da predstavi EKS ocjenu paketa EU komisije o balansu između privatnog i profesionalnog života.\nDiskusija sa članovima komiteta je pokazala da uspostava balansa između privatnog i profesionalnog života predstavlja problem u svim državama regiona, te da postoji hitna potreba da vlade ulože sredstva u ustanove za staranje o djeci i starijim. Učesnice su naglasile važnost kolektivnog pregovaranja za pronalazak najboljeg rješenja za radno vrijeme čime se postiže balans između profesionalnog i porodičnog života. Predložen je nastavak diskusije za narednu godinu.\nKomitet je takože razgovarao o aktivnostima i projektima planiranim za narednu godinu; posebna pažnja je posvećena unapređenju komunikacije i dostavljanju informacija mrežama žena i komitetima u regionu PERV-a.\nKomitet je dao pozitivnu ocjenu onoga što je do sada urađeno i rezultatima MKS pregleda kampanje Računajte na nas: nedavno je ostvaren napredak sa povećanjem broja žena na najvišim rukovodnim mjestima: 30,3 % žena se nalazi među izabranim najvišim rukovodnim mjestima (predsjednice, zamjenice predsjednika, generalni sekretari, zamjenice generalnog sekretara, blagajnice). Rad se treba nastaviti u budućnosti kako bi se što veći broj država uključio u kampanju Račnajte na nas i da se one usmjere na ekonomska I socijalna pitanja vezana za žene, ekonomiju staranja i borbu protiv nasilja nad ženama i muškarcima na radnom mjestu.


„Severni tok“ ponovo radi, podvodni dron uklonjen - Sputnjik Srbija\n23:45 15 Maj 2021\n„Severni tok“ ponovo radi, podvodni dron uklonjen\n16:29 12.11.2015 (osveženo 16:33 12.11.2015) Preuzmite kraći link\nŠvedske oružane snage uspešno su uklonile podvodni uređaj koji je nađen u blizini drugog kraka gasovoda „Severni tok“, saopštila je kompanija „Nord strim“. Drugi krak, koji je bio zatvoren iz predostrožnosti, ponovo radi, a transport gasa je obnovljen.\nPodvodni uređaj pronađen je u petak u međunarodnim vodama južno od ostrva Gotland. Prvi su ga uočili stručnjaci „Severnog toka“. Kompanija je procenila da je reč o eksplozivnom uređaju na daljinsko upravljanje koji se koristi za demontiranje starih mina.\nA sad im i „Severni tok“ smeta\nDrugi krak „Severnog toka“ privremeno zatvoren\nEksplozivni podvodni dron blizu „Severnog toka“\npodvodni uređaj, dron, Gasovod, Nord strim, Švedska


Druga konferencija Društva Srbije za odnose s javnošću “PRilika 2010” – Personal magazin\nDruga konferencija Društva Srbije za odnose s javnošću “PRilika 2010” održaće se u Zrenjaninu od 7. do 9. oktobra. Susret PR profesionalaca ove godine posvećen je internim odnosima s javnošću,…\nDruga konferencija Društva Srbije za odnose s javnošću “PRilika 2010” održaće se u Zrenjaninu od 7. do 9. oktobra. Susret PR profesionalaca ove godine posvećen je internim odnosima s javnošću, a glavna tema biće interna komunikacija, veoma zahtevna i, po pravilu, najmanje regulisana oblast komunikacije unutar organizacija. Predavači su istaknuti stručnjaci iz Švedske, Slovenije, Hrvatske i Srbije. Uz uvek zanimljive radionice, učesnicima će biti predstavljeni i pobednici na konkurusu za izuzetna dostignuća u oblasti odnosa s\njavnošću – “PRiznanje 2010”.\nDruga konferencija Društva Srbije za odnose s javnošću “PRilika 2010” was last modified: October 7th, 2010 by Redakcija\nDruštvo Srbije za odnose s javnošćudsojinterne komunikacijePRpr strucnjaciPrilika 2010


Ustavni sud BiH: Vojnici Oružanih snaga BiH imaju pravo nositi bradu\nUstavni sud BiH je na današnjoj sjednici donio odluku da vojnici Oružanih snaga BiH imaju pravo nositi bradu dok su u uniformi, te da zabrana nošenja iste krši njihovo pravo na privatni život i slobodu vjere.\nUstavni sud je odlučivao na osnovu zahtjeva Bakira Izetbegovića, predsjedavajućeg Doma naroda Parlamentarne skupštine BiH, za ocjenu ustavnosti člana 12. st. (2) i (4) Pravila službe Oružanih snaga BiH.\nSud je utvrdio da osporene odredbe citiranih pravila nisu u skladu s relevantnim odredbama Ustava BiH i Evropske konvencije.\n„Slijedeći svoju praksu iz predmeta broj U 8/17, Ustavni sud je u ovom predmetu zaključio da su apsolutnom zabranom nošenja brade vojnicima Oružanih snaga BiH dok su u službi i u uniformi prekršeni pravo na privatni život i pravo na slobodu vjere zagarantovani Ustavom Bosne i Hercegovine i Evropskom konvencijom“, saopšteno je iz Ustavnog suda BiH.\nŠta se krije iza odluke Ustavnog suda o otimanju šuma od Srpske\nUstavni sud odgodio odluku o rješavanju spora u vezi sa koncesijama\nUstavni sud odložio odluku o rješavanju spora u vezi sa koncesijama\nZahtjev 24 poslanika PD PS BiH\nUstavni sud BiH o rješavanju spora između BiH i Srpske u vezi sa koncesijama 2. i 3. decembra


U Ekvadoru socijalista Araus i konzervativac Laso u drugom krugu predsedničkih izbora\nBeta 21. februara 2021. 10:55\nSocijalista Andreas Araus i konzervativac Gijermo Laso suočiće se u drugom krugu predsedničkih ibora u Ekvadoru, objavila je noćas Nacionalna izborna komisija.\nIzborna komisja je posle zasedanja koje je počelo juče ujutro i završeno kasno u noć, sa četiri od pet glasova usvojila konačne rezultate prvog kruga izbora održanog 7. februara, objavio je sekretar izborne komisije Sangjago Vajeho.\nEkonomista, 36-godišnji Andres Araus vodi u prvom krugu sa 32,72 glasa, bivši bankar sa desnice Gijermo Laso (65) ima 19,74 odsto glasova dok je 51-godišnji domorodački levičar Jaku Peres osvojio 19,39 odsto glasova.\nPosle prvog kruga izbora jasno je po rezultatima vodio Araus mada nedovoljno da pobedi u prvom krugu, ali su dva kandidata Laso i domorodački vodja sa levce advokat Jaku Perez imali skoro izjednačen rezultat, te je Peres ukazivao na proneveru u korist svog desničarskog suparnika.\nDrugi krug izbora biće održan 11. aprila, a pobednik će naslediti odlazećeg predsednika Lenina Morena, koji nije učestvovao na izborima za drugi mandat i napušta predsedičko mesto posle četvorogodišnjeg mandata 24. maja.


Slovenija nudi pomoć u oživljavanju srpskih banja | Pribojska Banja\nSaradnja između Slovenije i Srbije je uspešna, kako na političkom nivou tako i u široj oblasti privrede, a Slovenija je posebno zainteresovana da Srbiji pruži pomoć u razvoju turizma i to banjskog sektora, rekao je slovenački ministar za privredni razvoj i tehnologiju Zdravko Počivalšek.\nOn je na radnom doručku koji je organizovao Slovenački poslovni klub (SPK) podelio sa predstavnicima srpsko-slovenačke privrede u Srbiji svoje viđenje ekonomskih odnosa dve zemlje, ukazao na potencijale u saradnji i čuo utiske privrednika o poslovnom okruženju u našoj zemlji.\nPočivalšek je podsetio da je Srbija druga zemlja po slovenačkim ulaganjima u inostranstvu, te da u Srbiji, prema podacima kojima raspolaže, posluje oko 1.500 kompanija sa slovenačkim kapitalom koje zapošljavaju oko 25.000 ljudi.\n„Zadovoljni smo brojem slovenačkih investitora u Srbiji ali isto tako apsloutno otvoreni za više srpskih investicija u Sloveniji“, istakao je Počivalšek.\nOsvrnuvši se na stanje u slovenačkoj ekonomiji, on je rekao da je glavna snaga Slovenije u izvozno orjentisanoj privredi i da se 75% privrednog rasta generiše u izvozno orjentisanim kompanijama.\nKako bi se ovaj trend dodatno podstakao, on je najavio da će slovenačka vlada insistirati na tri stvari: smanjenju administrativnih procedura i birokratije, radno-pravnom zakonodavstvu kako bi se omogućila veća fleksiblnost radnih odnosa, te reformi poreskog sistema, a naročito smanjenju opterećenosti plata.\nZa razvoj slovenačke ekonomije, istakao je Počivalšek, od posebne je važnosti razvoj turizma, koji živi i razvija se pre svega zbog turista iz inostranstva, a Srbija predstavlja jedno od najznačajnijih turističkih tržišta zbog čega je Slovenija zemlja partner aktuelnog Sajma turizma u Beogradu.\nOn je naveo da su po broju poseta Sloveniji srpski turisti na petom mestu i da je prošle godine u toj zemlji boravilo oko 85.000 gostiju iz Srbije, šest odsto više nego u 2014. godini, koji su ostvarili skoro 210.000 noćenja.\n„Slovenija je prihodovala 2 milijarde evra u turizmu od stranih tržišta, a cilj je da dostignemo i 3 milijarde. Turizam je trka na duge staze, sa malim ali stabilnim mogućnostima za zaradu i u tome i mi i Srbija treba da nalazimo svoju šansu. Svako 9. radno mesto u svetu je u oblasti turizma, to je jedan od najboljih sektora za ulazak mladih na tržište rada i ima strahovit uticaj na razvoj dugih privrednih grana“, kazao je slovenački ministar.\nNajveće turističke potencijale Srbie Počivalšek vidi u srpskim banjama.\nOn je najavio da će u martu biti organizovana poseta srpske delegacije kako bi se upoznali sa slovenačkim iskustvima i da je Slovenija spremna da prenese svoj „know how“ kako bi banje u Srbiji oživele.\nTakođe je najavio mogućnost organizovanja konzorcijuma koji bi se bavio investicijama na tom polju.\n„Srbija ima ogromne potencijale u banjskom turizmu, prirodna lečilišta i medicinsko znanje koje treba skopiti u projekat koji će biti konkurentan i prodavati se na zapadu. U tome smo spremni da pružimo maksimalnu podršku i prenesemo svoja iskustva“, istakao je Počivalšek.\nSlovenački ministar je imao priliku da od srpkih i slovenačkih kompanija, članica SPK-a, čuje o poslovnim prilikama u Srbiji, koji su to problemi sa kojima se suočavaju, kao i kako bi se oni mogli prevazići. Predstavnici privrede i dalje najviše poteškoća imaju sa parafiskalnim nametima i tenderskim procedurama.\nOni su se saglasili da postoji prostor za veću saradnju institucija dve zemlje, poput poreskih uprava, jer bi razmena iskustava olakšala poslovanje, a naročito su istakli da postoji potreba za većom međusobnom saradnjom slovenačkih firmi u Srbiji.\nRadnom sastanku Slovenačkog poslovnog kluba prisustvovao je i novi ambasador Slovenije u Srbiji, Vladimir Gasparič.\nIzvor vesti: novaekonomija.rs\n← Avanturistički turizam u Srbiji Čudo u selu Gračanica iznad Pribojske Banje (VIDEO) →


19.06.2021 23:04 Autor: Raport.ba\nFudbaler Rome Edin Džeko negirao je da pregovara o prelasku u Fenerbahče, prenijeli su danas italijanski mediji.\nTurski mediji preneli su da je Džeko na korak od prelaska u tursku Super ligu, u Fenerbahče.\nMeđutim, list “Corriere dello Sport” kontaktirao je predstavnike bh. fudbalera i oni su rekli da dogovor nije postignut i da se uopšte ne pregovara sa turskim ekipama.\nDžeko je u Romi od 2016. godine, a ugovor sa rimskim klubom ističe mu u junu 2022.\nOn je prošlog ljeta bio na korak od odlaska iz kluba i pređe u Inter, ali je ipak odlučio da ostane u Rimu. Prošle sezone odigrao je 38 utakmica, postigao 13 golova i imao je pet asistencija.\nPROČITAJTE Jose Mourinho podigao Italiju na noge izjavom o Edinu Džeki\nNeka ga sad osporavaju do ujutro: Džeko sproveo Romu u polufinale EL. Dinamo završio bajku\nEdin Džeko zbog supruge Amre odbio Juventus i Inter


Nivoi reka Toplice i Južne Morave u stagnaciji! – Radio Koprijan\nhome Društvo, Vesti Nivoi reka Toplice i Južne Morave u stagnaciji!\nNivoi reka Toplice i Južne Morave u stagnaciji!\nU Srbiji više nema opasnosti od poplava, izjavio je načelnik Uprave za vatrogasno-spasilačke jedinice i civilnu zaštitu Sektora za vanredne situacije Goran Nikolić, i dodao da su vodostaji reka malo povećani, ali da ne mogu ugroziti ni stanovništvo ni objekte. Prema najavama Republičkog hidrometeorološkog zavoda, kiša će danas prestati, rekao je Nikolić i istakao da tokom jučerašnjeg dana nije bilo kritičnih mesta niti su padavine ugrozile stanovništvo i objekte bilo gde u Srbiji.\nSituacija i nivoi reka se u opštini Doljevac intenzivno prate, ali za sada nema opasnosti od izlivanja, pre svega u vodotoku Toplice kod Šarlinca, kažu u Štabu za vanredne situacije u Doljevcu. Prema rečima nadležnih nivo Toplice na mernom mestu u Doljevcu je daleko ispod tačke redovne odbrane od poplava, a na mernom mestu Pepepljevac je nivo reke Toplice porastao za nekih 30 centimetara i od jutros je u stagnaciji. Sutra, kako kažu u Štabu za vanredne situacije u Doljevcu, možemo očekivati blaži porast vodotoka, ali opet napominju da do izlivanja reke neće doći.\nŠto se tiče nivoa reke Južne Morave u opštini Doljevac na mernom mestu Korvin grad zabeležen je porast od 1,2 m, ali je od danas nivo reke u stagnaciji, tako da nema opasnosti od izlivanja.\nStručni timovi redovno prate situaciju i spremni su da svakog trenutka reaguju ukoliko se ukaže potreba za tim, mada je ovog trenutka situacija stabilna i nema razloga za bilo kakvu intervenciju.\nInače, juče je održan sastanak Štaba za vanredne situacije Nišavskog upravnog okruga kome su prisustvovali predstavnici svih lokalnih samouprava Nišavskog upravnog okruga koji su izvestili Štab o situaciji na njihovom terenu. Načelnica Nišavskog upravnog okruga Dragana Sotirovski istakla je da što se tiče opštine Doljevac situacija je pod kontrolom i nema opasnosti od izlivanja Toplice. „Ono što bi bila potencijalna opasnost u ovom trenutku jeste Toplica u ataru doljevačke opštine s obzirom da su Srbijavode pripremile i plan i sredstva koja čekaju na dozvolu za uređenje korita i obala, nadamo se da ovog puta kod mesta Šarlinac neće biti problema“, kazala je načelnica Sotirovski.


Preminuo zaposlenik Oružanih snaga BiH od virusa korona - BIGportal.ba\n12 Maja, 2020 12 Maja, 2020 0251\nNa Epidemiološkom odjelu Univerzitetske kliničke bolnice (SKB) Mostar u ponedjeljak naveče preminuo je 52-godišnji I.M. iz Livna zaražen virusom korona, potvrđeno je iz Kriznog štaba Civilne zaštite Livanjskog kantona.\nRadi se o prvozaraženoj osobi virusom korona u Livanjskom kantonu (LK), koji se nalazio na liječenju u kovid-19 bolnici u Mostaru od 4. aprila 2020. godine.\nPreminuli je bio zaposlenik Oružanih snaga BiH s mjestom rada u Banjoj Luci, a prema informacijama iz Kriznog štaba u vezi lijekarske anamneze, poteškoće u njegovom ozdravljenju stvarale su određene hronične bolesti zbog čega je dosta vremena bio priključen na respirator.\nOvo je drugi smrtni slučaj osobe zaražene virusom korona u LK, a prva žrtva epidemije bio je 83-godišnji muškarac s područja Livna koji je preminuo 11. aprila.\nNa prostoru ovog kantonapotvrđen je 41 pozitivan slučaj, od kojih je još 21 aktivan, dok se 19 osoba vode izliječenim. Što se tiče oboljelih, dvije osobe iz Tomislavgrada su i dalje hospitalizovane u KBC Mostar dok su ostali oboljeli u kućnoj izolaciji i većina je bez simptoma.


BTC $62.873 -0,22%\nETH $4.213 +1,73%\nXRP $1,12 +2,43%\nBCH $624 +0,35%\nEOS $4,86 +0,96%\nDOGE $0,27 +2,00%\nGradsko veće Moskve, glavnog grada Rusije, podnelo je predlog zakona o korišćenju blokčein tehnologije za elektronski sistem glasanja, izvestila je u utorak, 26. februara ruska novinska agencija Tass.\nMoskovska gradska duma, lokalni parlament ruske prestonice, planira da zaštiti proces i rezultate elektronskog glasanja na predstojećim izborima upotrebom blokčein tehnologije. Vest je objavio jedan od autora relevantnog zakona, zamenik vladajuće stranke Jedinstvena Rusija Dmitrij Vjatkin.\nVajtkin je naglasio da će tehnologija omogućiti odvojeno skladištenje ličnih podataka birača i rezultate glasanja, dodajući: „Neće ih biti moguće povezati. Upravo tako funkcioniše tehnologija blokčein.“ On je takođe naglasio da bi to pomoglo da se izbegne izborna prevara koju je poslanik nazvao„ prljavom izbornom tehnologijom“.\nKako je izvestio Cointelegraph, 18. decembra, Rusija je sprovela uspešne regionalne izbore sa 40.000 učesnika u Saratovskoj oblasti preko blokčein elektronskog sistema glasanja, nazvanog Polis, koji je razvio Kaspersky Lab 2017. godine.\nProšlog meseca, Nacionalni centar za elektroniku i računarsku tehnologiju Tajlanda je najavio razvoj elektronskog sistema glasanja koji je takođe podržan blokčein tehnologijom, kako je napisao Cointelegraph 3. januara.\nU maju, Cointelegraph je objavio analizu koja objašnjava prednosti i mane potencijalne upotrebe blokčein tehnologije za izborne procese.\nRuska država testira blokčein aplikaciju za javnu administraciju


Početak/Društvo/Svetosavska akademija u godini značajnog jubileja\nU Domu Vojske Srbije sinoć je održana tradicionalna Svetosavska akademija, kao uvod u obeležavanje velikog praznika Savindana.\nVladika niški Arsenije, u pozdravnoj besedi, podsetio je da Srpska pravoslavna crkva ove godine obeležava 800 godina autokefalnosti. On je istakao da upravo Svetom Savi trebamo da zahvalimo za utemeljenje Srpske pravoslavne crkve.\nSvetosavsku besedu održao je sinoć akademik Vasilije Krestić, a u programu su učestvovali orkestar Vojske Srbije, hor i folklor Crkvenog ansambla „Branko“, akademski KUD „Oro“, glumci Bratislav Milić, Danilo Petrović i Stefan Mladenović, i recitator Petar Jeftić.\nAkademiji su između ostalih prisustvovali komandant Kopnene vojske general-potpukovnik Milosav Simović, gradonačelnik Niša Darko Bulatović, načelnica Nišavskog upravnog okruga Dragana Sotirovski, predstavnici MUP-a Srbije, gradskih i državnih ustanova i institucija.\nDom Vojske Niš svetosavska akademija


Utorak, 14. decembar 2010. – Nadlanu.com\nBEOGRAD, 14. decembra 2010. (Beta) - Beogradski dnevni listovi na naslovnim stranama danas najviše pažnje posvećuju sastanku šefova diplomatija EU u Briselu, rezultatima parlamentarnih izbora na Kosovu i drugim društvenim i ekonomskim temama iz zemlje i sveta.\nALO - List se na naslovnoj strani bavi zbivanjima u Teniskom savezu Srbije i sukobu Srđana Đokovića sa aktuelnim predsednikom Slobodanom Živoinovićem, a o tome piše pod naslovom "Bobo, odlazi!".\nBLIC - "Dačić premijer jer Tadić hoće da osigura buduću vladu", najveći je naslov lista uz nadnaslov "Zašto DS želi čvršći savez sa socijalistima". "Iza sebe da ostavimo devedesete", izjava je reditelja Srđana Dragojevića, koji je novi član Socijalističke partije Srbije.\nVEČERNJE NOVOSTI - List piše da se posle usvajanja budžeta za 2011. godinu očekuju razgovori o rekonstrukciji Vlade, pod naslovom "Cvetkovića štiti Ustav". "Dačić zna šta radi", izjava je potpredsednice SPS-a Dijane Vukomanović.\nDANAS - "Bekstvo od mržnje; Ako ima zločinačkog jezika, ima i naroda", naslov o nastavku polemike u javnosti povodom izjave književnika Mirka Kovača o prelasku sa srpskog na hrvatski jezik. "Ulazimo u novu vladu Kosova" i "Kriminalci iz SLS pokrali izbori", naslovi su tekstova o kosovskim izborima.\nKURIR - List piše da će fudbaler Nemanja Vidić postati najplaćeniji odbrambeni igrač na svetu, ako pređe u engleski klub Mančester siti "Nemanji plata od 850.000E mesečno".\nPOLITIKA - "Tači i liberali pobednici", uz fotografiju s Kosova, list piše o parlamentarnim izborima. "Ko ne plaća komunalije blokiraće mu platu", tekst je o građanima u Beogradu, koji ne plaćaju redovno račune.\nPREŠ - "Još dva mercedesa za Tadića!", veliki je naslov lista, koji piše da se predsednikova pratnja vozi u kolima iste marke. "Dve cele plate za slavu", naslov je lista o troškovima.\nPRAVDA - "Za promenu Ustava 150.000 potpisa", o akciji Srpske napredne stranke. List na naslovnoj strani najavljuje intervju sa gej aktivistom Borisom Milićevićem koji je postao član Glavnog odbora Socijalističke partije Srbije, pod naslovom "Reformisaću socijaliste".\nPRIVREDNI PREGLED - "Prodaja Telekoma primer korupcije", prenosi list ocene sindikata i predsednice Saveta za borbu protiv korupcije Verice Barać. "Inflacija raste do marta, maksimum 14,5 odsto", naslov je teksta o procenama guvernera Narodne banke Srbije Dejana Šoškića.


“To je investicija vrijedna oko dva miliona KM i potrebno je da opština obezbijedi trećinu sredstava, što ćemo na ovaj način učiniti. U februaru će biti raspisan javni poziv za izbor izvođača radova, jer su sve pripreme obavljene”, pojasnio je Mlađenović.\nOn je dodao da opština Bratunac spada u red manje zaduženih, te da je od ovog kreditnog zaduženja 300.000 KM namijenjeno za projekte poljoprivrede.\n“Od toga 150.000 KM predviđeno je za završetak instalisanja sistema za navodnjavanje plantaža povrća i voća u svim bratunačkim mjesnim zajednicama. Preostalih 150.000 KM biće utrošeno za nabavku sadnica maline, koje će opština besplatno podijeliti uzgajivačima, koji proširuju ili formiraju nove plantaže i to će biti podsticaj razvoju malinarstva”, rekao je Mlađenović.\n“Vrijednost tog projekta je 5,2 miliona KM i ovih dana treba da krene njegova realizacija, jer je ugovor sa izvođačem već potpisan”, rekao je Mlađenović.\n“Dio vrijednosti projekta su ranije uložena sredstva na sanaciji vodovodne mreže i sa ovim grantom i prošlogodišnjim kreditom završavamo finansijsku konstrukciju koja omogućava potpunu rekonstrukciju i sanaciju gradskog vodovoda”, pojasnio je Mlađenović.\nMlađenović je ocijenio da su rekonstrukcija i sanacija gradskog vodovoda i izgradnja savremenog objekta Doma zdravlja dvije najznačajnije i najveće investicije u bratunačkoj opštini u posljednjih 40 godina. Srna\nTagovi: bratunackreditno zaduzenjenedeljko mladjenovicodbornici


U Srpskoj 30 odsto djece do dvije godine boluje od karijesa\n19/03/2018 | 16:36 | Izvor: SRNA\nDirektor Zavoda za stomatologiju Republike Srpske Ranka Knežević rekla je da, prema epidemiološkim pokazateljima, čak 30 odsto djece u Srpskoj uzrasta do dvije godine boluje od karijesa mliječnih zuba, te istakla da je potrebno od samog rođenja voditi brigu o oralnom zdravlju.\nStomatološke uslugeFoto: RTRS\nKneževićeva je napomenula da oralno zdravlje ima veliki značaj za opšte zdravlje organizma jer se u zubnom plaku nalazi veliki broj bakterija koje su uzročnici oboljenja usta i zuba, a mogu da dovedu do oboljenja cjelokupnog organizma.\n"Preventivne mjere imaju veliki značaj u očuvanju oralnog zdravlja, a naročito su važne kod trudnica i djece predškolskog uzrasta. Zdrava usna duplja kod malog djeteta je predispozicija za zdrave mliječne zube, što je uslov za zdrave stalne zube", rekla je Kneževićeva u okviru radionice o oralnom zdravlju u Centru "Zaštiti me" u Banjaluci povodom 20. marta - Svjetskog dana oralnog zdravlja.\nPredstavnik Ministarstva zdravlja i socijalne zaštite Republike Srpske Marina Milovanović rekla je da resorno ministarstvo podržava aktivnosti koje imaju za cilj da podignu nivo brige o oralnom zdravlju stanovništva.\n"Usta su ogledalo koje održava opšte zdravlje organizma i zato je važno podstaći brigu o oralnom zdravlju u najranijoj dobi djece, jer se tada usvajaju i razvijaju svi životni stilovi", rekla je Milovanovićeva.\nDirektor Јavne ustanove Centar "Zaštiti me" Zorica Kuzmanović Vasilić istakla je značaj obilježavanja Svjetskog dana oralnog zdravlja u ovoj ustanovi, u kojoj se vaspitavaju i obrazuju djeca sa smetnjama u razvoju iz cijele Republike Srpske.\n"Ova edukativna radionica ima veliki značaj za naše mališane, kako za njihovo zdravlje, tako i za njihovu socijalizaciju", rekla je Vasilićeva.\nOna je navela da u Centru ima 147 učenika, od čega 54 učenika žive u internatu u okviru ove ustanove.\nSvjetski dan oralnog zdravlja obilježava se 20. marta sa ciljem podizanja svijesti, kao i ohrabrivanja porodica i zajednice kako bi se preduzele mjere za smanjenje štetnih posljedica koje izazivaju oralne bolesti.


Dodik: Najveći politički uspjeh – mehanizam koordinacije | Republika Srpska\nNaslovna Republika Srpska Dodik: Najveći politički uspjeh – mehanizam koordinacije\nDodik: Najveći politički uspjeh – mehanizam koordinacije\nPredsjednik Republike Srpske Milorad Dodik smatra najvećim uspjehom u ovoj godini to što je Srpska uspjela da se odupre tendencijama saveza stranaca i Bošnjaka-muslimana iz Sarajeva i njihovom konceptu centralizacije i da nametne suprotan koncept – mehanizam koordinacije.\n„Taj koncept mehanizma koordinacije smatram jednim od najvećih političkih uspjeha u posljednjih godinu dana“, rekao je Dodik za RTRS.\n„Mislim da smo navikli one koji su neopravdano dugo prisutni ovdje, mislim na strance, na naš stil rada i da je Srpska, koja je uporno osporavana od stranaca koji su napravili savez sa Bošnjacima da razgrade BiH, koja je visoko decentralizovana zemlja i da izgrade unitarnu, potpuno centralizovanu zemlju, tome stala malo u kraj“, rekao je Dodik.\n„Ali, u svakom slučaju, stvari su sasvim drugačije nego što su nekada bile kada se smatralo da je Republika Srpska samoposluga u kojoj možete da uzmete sve i da odete“, dodao je Dodik.\nDodik je rekao da je situacija bremenita, ali da se može govoriti o stabilizaciji i oporavku privrede i etabliranju političkih uslova u Republici Srpskoj.\nOn je ocijenio da je u datim okolnostima, u kojima ima i grešaka, problema i promašaja, jako važno to da je vlast Srpske suvereno držala procese.\n„Držati ekonomiju i politička pitanja suvereno, mislim da je ovo maksimalno moguće u datim okolnostima“, rekao je Dodik.\nPrema statistikama, kako je rekao, Srpska je 2005. godine imala javni dug 54 odsto u domaćem proizvodu, a ove godine će to biti 43 odsto.\n„Naravno da ima zaduženja, ali mi smo jedna od najmanje zaduženih zemalja bivše Jugoslavije“, rekao je Dodik i podsjetio na velike dugove locirane na Republiku Srpsku do 1992. godine, da je Srpska uspjela da otpiše znatan dio tog potraživanja i svede na polovinu i dogovori grejs period od desetak godina.\nDodik je istakao da već duži period nema zaduživanja za potrošnju, te naglasio da infrastrukturni projekti i bolnice ne spadaju u potrošnju i da to pomaže razvoju.\n„U strukturi kredita koji su uzeti u posljednje vrijeme dominiraju infrastrukturni projekti…Ti krediti jesu povećali obim zaduženja ali isto tako smo povećali i domaći proizvod koji je doprinio tome da je ukupno zaduženje jedno od najmanjih koje imamo u regionu“, naveo je Dodik.\nPredsjednik Srpske rekao je da je u prošloj godini povećanje domaćeg proizvoda bilo 3,5 odsto i da se isto očekuje i ove godine.\nOn je istakao da nije tačna priča da globalna kriza nije uticala na Republiku Srpsku.\nSama činjenica, kako je rekao, da je Evropska centralna banka štampala i još uvijek štampa 60 milijardi evra mjesečno bez pokrića da bi ojačala javne finansije zemalja članica EU, a Republika Srpska je vezana svojom valutom za evro govori o tome da postoji ozbiljan udar na ekonomiju Srpske.\nDodik je dodao da ekonomija Republike Srpske sa stanovišta makroekonomskih pokazatelja, koji su validni u svijetu, pokazuje vitalnost i pokazuje da se Srpska polako izvlači.\nOn je naveo da je u ovom trenutku pokrivenost uvoza izvozom 71,4 odsto, dok je 2005. godine bila 36 odsto.\nGovoreći o preduzeću „Elektroprivreda Republike Srpske“, Dodik je istakao stav vlasti Srpske da neće ući u privatizaciju tog sektora.\nOn je naveo i da Srpska ima najnižu cijenu struje u regionu, da je to stimulans ljudima koji tu žive i privredi.\nVeća neto dobit, kako je rekao, može se ostvariti istog trenutka ako bi se cijena električne energije prilagodila regionalnoj, odnosno povećala. „Ali mi smo se odlučili da imamo struju koja je jeftinija, i to 40 odsto nego u Federaciji“, dodao je predsjednik Srpske.\nDodik je naglasio da se ove godine rigorozom politikom zabrane zapošljavanja u javnom sektoru uspjeli zadržati troškovi u tom sektoru i da danas prosječna plata iznosi 830 KM, dok je 2005. godine bila 460 KM.\n„To nije nešto impozantno. Ali, mi nismo došli do nekog pada kada su sve zemlje odlučivale da padnu, da smanje plate i imali su poslije velike probleme da to vrate, kao što je Srbija“, dodao je Dodik.\nOn je naveo da su nastavljene javne investicije, izgrađen dio auto-puteva, bez kojih nema razvoja, a ambicija je izgradnja puta do Bijeljine i dalje prema Srbiji, koja je najveći spoljnotrgovinski partner Srpske.\nGovoreći o javnom dugu, Dodik je rekao da je dospjelost bila 580 miliona KM, od tekućih priliva 120 miliona je otišlo na otplatu, što znači da je Srpska imala suficit.\n„Nismo išli u rebalans budžeta jer smo 120 miliona upotrijebili da vratimo kada govorim o starom dugu i mi smo za 120 miliona manje uzeli iz sredstava da to uradimo. Druga je stvar što nam sad pristižu rate za auto-puteve pa to povećava iznose našeg duga, ali to je opet razumljivo ne samo politički, već i ekonomski“, dodao je Dodik.\nOn je zaključio da Srpska ima stabilnu i dobru situaciju u kojoj institucije i vlasti potpuno funkcionišu i potpuno upravljaju procesima.\nOdgovarajući na pitanje o nezadovoljstvu raspoređenošću bogatstva u društvu i o odnosu partijske podobnosti i stručnosti, Dodik je rekao da ne tvrdi da stranke na vlasti, pa i SNSD, ne vode računa o tome, i da nije zapošljavala po tom osnovu, dodajući da toga ima, ali da to nije toliko dominantno koliko se govori.\nOn je rekao da je najobimnija preraspodjela bogatstva učinjena prilikom privatizacije.\n„Privatizacija je omogućila da je devet ljudi u periodu od 2001. do 2005. godine učestovalo na 870 licitacija i devet ljudi je kupilo više od 90 odsto licitiranih preduzeća, koji su kasnije špekulisali i stekli na tome veliko bogatstvo. Ja i moji ljudi u tome nismo učestvovali“, istakao je Dodik.\n„Govorim najviše o visokom obrazovanju gdje smo prihvatili ili smo morali prihvatiti bolonjski proces koji je urušio tradicionalno obrazovanje kod nas“, rekao je Dodik gostujući večeras na Radio-televiziji Republike Srpske.\n„To ne podržavam i pokušavam da se borim protiv toga, ali da bih se izborio protiv toga onda mi treba saradnja sa univerzitetom i profesorima koji to isto tako hoće, a ne koji će reći šta javna vlast ima s tim, mi smo autonomna institucija“, kaže Dodik.\n„Mi školujemo ljude koji nama ne trebaju“, poručio je Dodik.\n„Mislim da je pravo čudo da smo politički i ekonomski opstali u posljednjih desetak godina“, istakao je Dodik.


CPN u Banja Luci – CPN\nCentar za promociju nauke učestvovao je i ove godine na Festivalu nauke u Banjaluci\nCentar za promociju nauke i ove godine učestvovao je na Festivalu nauke, koji već deveti put po redu organizuje Ministarstvo nauke i tehnologije Republike Srpske. Program se ove godine održavao 28. i 29. novembra na četiri lokacije – u Domu omladine u Banja luci, Kamenoj kući na Kastelu, Prirodno matematičkom fakultetu i šoping centru Delta, a sa ciljem popularizacije nauke i naučnog rada, ali i promocije mladih istraživača i inovatora. CPN je ove godine učestvovao sa dva programa, Dinamičnom planetom Zemljom i Mobilnim planetarijumom.\nMobilni planetarijum radio je dva dana u šoping centru Delta. Ovom prilikom domaćini su organizovali posete za 500 ljudi, koji su se prijavljivali putem društvenih mreža i sva mesta su uveliko bila popunjena pre dolaska planetarijuma. Uglavnom deca sa roditeljima uživala su u predavanjima o noćnom nebu, astronomiji, astrofizici i astrobiologiji.\nDinamična planeta Zemlja je bila postavljena u Kamenoj kući, gde je bila otvorena za sve posetioce. Tokom prepodnevnih i popodnevnih časova organizovane su vođene ture kroz izložbu, a osim prolaznika, izložbu su organizovano posećivale osnovne škole i vrtići iz čitave okoline.


Novinari na Zapadnom Balkanu suočeni sa političkim pritiscima - European Western Balkans\nAutor Emina Muminović 27. 04. 2017. 27. 04. 2017.\nNovinari na Zapadnom Balkanu suočavaju se sa različitim političkim i ekonomskim pritiscima i često se nalaze na meti kritika zajedno sa pojedinim dnevnim i nedeljnim novinama koji su jedni od glavnih kritičara vlade. Iako su četiri od šest država Zapadnog Balkana kandidati za članstvo u Evropskoj uniji, stanje slobode medija je daleko od evropskih vrednosti. Sa obzirom na skorašnji trend urušavanja vladavine prava u regionu, medijske slobode bi mogle da naprave značajan korak unazad.\nReporteri bez granica (Reporters Without Borders) objavili su Indeks slobode medija u svetu za 2017. godinu, koji se koristi kao sredstvo za procenjivanje slobode medija. Indeks se od 2002. godine objavljuje svake godine i rangira 180 država na osnovu nivoa ostvarenih sloboda. Sastavljen je od odgovora eksperata na pitnja formulisana od strane RSF.\nU poređenju sa prošlogodišnjim izdanjem indeksa, od država Zapadnog Balkana jedino je Srbija zabeležila značajan pad od sedam mesta, dok je Crna Gora zadržala istu poziciju. Bosna i Hercegovina ima najvišu poziciju na listi i trenutno zauzima 65. mesto, dok Srbija zauzima mesto ispod.\nAlbanija je trenutno na 76. mestu, što u poređenju sa prošlom godinom predstavlja napredak od 6 mesta. RSF primećuje da je ovoj državi, koja ima status kandidata za članstvo u EU neophodna bolja implementacija zakonodavsta koje grantuje slobodu izražavanja, dodajući da, čak i sa zakonima o slobodnom pristupu informacijama, novinari i dalje imaju teškoće u pristupu informacija koje su u posredstvu države.\nPrema Indeksu, Bosna i Hercegovina je vodeća država u regionu i nalazi se na 65. mestu. Iako RSF smatra da ova država ima neke od najliberalnijih zakona o medijskim slobodama u svetu, novinari se i dalje suočavaju sa pretnjama i političkim pritiskom. RSF takođe primećuju da mediji koji podržavaju vladu nastavljaju da primaju direktne i indirektne državne subvencije.\nKosovo je ostvarilo najznačajniji napredak od čak osam pozicija. Najveci problemi sa kojima se novinari sreću tiču se političkog uplitanja i finansijskog pritiska. Drugi problemi uključuju optužbe novinara koji kritikuju vlasti Kosova za ‘izdaju’ ili za to da su ‘srpski simpatizeri’.\nCrna Gora je jedina država Zapadnog Balkana koja nije promenila svoju poziciju u odnosu na prošlu godinu i trenutno se nalazi na 106. mestu. Najveći problem sa kojim se suočavaju crnogorski novinari su verbalni i fizički napadi. Kao i u drugim državama, novinari se sreću sa političkim i ekonomskim pritiscima. RSF je primetio i da je nekoliko aplikacija (WhatsApp i Viber) bilo blokirano na dan parlamentarnih izbora prošle godine.\nSrbija je ostvorila najveći pad u 2017. godini i trenutno se nalazi na 66. mestu, ispod Bosne i Hercegovine. RSF navodi i da je stanje medijskih sloboda počelo da opada “od kada je Aleksandar Vučić, bivši ministar informisanja Slobodana Miloševića, postao premijer u maju 2014. godine”. Prisutan je jak finansijski pritisak, kao i pritisak od strane urednika, dok su novinari koji kritikuju vladu zajedno sa novinama Danas i nedeljnikom Vreme javno kritikovani.\nDanasReporteri bez granicaSloboda medijaVremeZapadni Balkan\nOdbor za SP: Napredak Srbije u pristupnim pregovorima


Po hitnom postupku: Rusi podneli prijavu za ubrzanu registraciju vakcine sputnjik V\nIzvor: B92, 27.Okt.2020, 19:49\nRuski fond za direktna ulaganja (RDIF) podneo je Svetskoj zdravstvenoj organizaciji prijave za ubrzanu registraciju vakcine protiv koronavirusa "sputnjik V", saopštio je danas Fond.\n"Podneli smo prijavu na spisak za hitnu upotrebu i pretkvalifikaciju Svetske zdravstvene organizacije, što će omogućiti da se sputnjik V uvrsti na listu medicinskih proizvoda koji ispunjavaju vodeće standarde kvaliteta, bezbednosti i efikasnosti", izjavio je glavni izvršni direktor RDIF-a Kiril >> Pročitaj celu vest na sajtu B92 << Dmitrijev, prenosi TAS.\nOn je izrazio zahvalnost SZO za aktivnu saradnju i rekao da se "raduje uspešnom završetku procesa pretkvalifikacije u svim glavnim fazama".\nRuska Federacija postala je jedna od prvih zemalja koja se obratila SZO za pretkvalifikaciju svoje vakcine protiv nove infekcije koronavirusom.\nUsred tekuće pandemije, ubrzana registracija vakcina po proceduri EUL (Spisak za hitnu upotrebu) učiniće rusku vakcinu dostupnom na globalnom nivou u kraćem vremenskom okviru od uobičajenih procedura i podržaće globalne napore u sprečavanju infekcije koronavirusom, ocenio je Fond.\nProgram pretkvalifikacije lekova je program UN kojim upravlja SZO. To je jedini globalni program osiguranja kvaliteta lekova.\nPretkvalifikacija lekova SZO procenjuje kvalitet, bezbednost i efikasnost lekova. Lek može biti uključen na listu prekvalifikovanih lekova pod uslovom da je u skladu sa utvrđenim zahtevima i standardima SZO, podseća RDIF.\nSrbijaDanas.com: RUSI UPUTILI PRIJAVU SZO: Hoće ubrzanu registraciju vakcine "Sputnik 5"


Najveća indijska akciona zvezda snima blokbaster u Srbiji! (video) - Neverovatna Indija\nNaslovna Srbija Najveća indijska akciona zvezda snima blokbaster u Srbiji! (video)\nSrpska premijerka Ana Brnabić susrela se u Beogradu s jednim od najuspešnijih indijskih producenata Sađidom Nadijadvalom, koji je i glavni producent novog bolivudskog filma „Baaghi 3“, koji se trenutno snima u Srbiji.\n„Srećna sam što još jedna velika investicija dolazi u Srbiju, već imamo dosta firmi iz Indije koje uspešno posluju u Srbiji, a ovakvi projekti Srbiju stavljaju na svetsku mapu“, rekla je Brnabićeva i naglasila da se trenutno radi i na uvođenu direktnog leta Beograd – Nju Delhi.\nProducentska kuća „Clockwork Films“ iz Srbije je u fazi priprema indijskog akcionog filma „Baaghi 3“ koji predstavlja treći deo velike franšize bolivudske produkcije „Nadiadwala Entertainment“ iz Bombaja.\nSnimanje filma realizuje se tokom novembra i decembra na lokacijama u Beogradu, Pančevu, Požarevcu i Kovinu. Realizacija filma „Baaghi 3“ podržana je od strane Vlade Republike Srbije i Kabineta predsednice Vlade, ali i kroz podršku Ministarstva odbrane i Vojske Republike Srbije.\nPrethodni tekstZa Ginisov rekord: doktor u Indiji izvadio organ težak 7,4 kilograma\nSledeći tekstTadž Mahal dobio posebne prečistače vazduha


Luka Petrović otvorio Hercegovačku kuću i složio nekoliko tegli sira iz ulja na stalažu! Gradonačelnik obezbjedio donaciju, HET poklonio polovni minibus gradu Trebinju! Luka razgovarao sa slovenačkim poslanikom.. Petrović obišao kružni tok, zasadio dvije lavande i potom prisustvovao lomljenju slavskog kolača.. Luka dao majkama sa troje djece 50 maraka.. Luka Petrović nabio na viljušku tri ćevapa tokom piknika na Ublima..\nČarobnjak iz HET-a pretvorio se u vrhunskog iluzionistu prelaskom na funkciju gradonačelnika. Manipulacije masama i svakodnevno posipanje iluzija postale su obrazac ponašanja i način vladanja potlačenim od strane vladajuće oligarhije. Nedostojni gradonačelnik Trebinja jedan je od vodećih iluzionista, kome bi na brojnim trikovima pozavidili Hudini ili Dejvid Kopertfild. Osim par medijskih kuća i nekolicine odvažnih koji u Trebinju pokušavaju skrenuti pažnju javnosti na ključne probleme grada, Laki Lučijano Petrović apsolutno kontroliše sve medije i portale u gradu, i uz njihovu pomoć svakodnevnim plasiranjem besmislenih vijesti, spinovanjem javnosti i potpunom kontrolom informacija pokušava stvoriti lažni utisak kako se nešto tobože radi i događa. Iluzije su postale svakodnevnica, a Lukini dvorski portali se utrkuju ko će dublje da mu se uvuče većom manipulacijom. Postavlja se pitanje da li je posao jednog gradonačelnika da slaže tegle ulja na stalažu, preparkira polovan autobus, zalijeva ćerušpane u kružnom toku i jede ćevape, ili da gradi kapitalne objekte, ima viziju razvoja grada i privlači strateške investitore na važnim projektima.\nČarobnjak iz HET-a za 10 godina rukovođenja javnim nabavkama potrošio je između 250 i 300 miliona maraka a osim famoznog vodoskoka na jazu u Bregovima, koga je voda odnijela za nekoliko dana, i betonske makete Grančareva ispred HET-a nije napravio ništa vidljivo ljudskom oku. Tako je na djelu pokazao da je Hudini sa svojim trikovima i sa zečevima u šeširu tek mali pilićar, i da pravi iluzionisti mogu sakriti pred publikom i 200 miliona maraka a da niko ne primijeti gdje su ona završila. Poneki zec iz Lukinog šešira iskoči na Zagori, Jadranskom moru, Ivanici, Hrupjelima, Beogradu ili Zlatiboru, ali većini se još ne može ući u trag. Auditorijum i ogromna većina naivnih nažalost aplaudira i divi se našem mađioničaru dok im on uz osmjeh izvlači i poslednju paru iz čarapa.\nMađioničarski trikovi sakrivanja i nestajanja vreća novca nastavljene su i nakon prelaska u gradsku administraciju, a da bi imao dovoljno materijala za svoje predstave, Čarobnjak iz HET-a uzeo je 6 miliona maraka kredita te uveo reket svim privatnicima. Trikovi, šeširi, zečevi i dvorske firme su ostale iste, samo je pojačan pritisak i manipulacije dvorskih portala.\nViše je Rodoljub Drašković uložio i napravio u Trebinju za samo godinu dana nego Republika Srpska u cijelom poslijeratnom periodu, što govori o nemoći zarobljene države. Suvišno je i tragikomično ponavljati i nabrajati velike iluzije i prevare savremenih mađioničara, kojima su proteklih godina i decenija obmanuli naivne Hercegovce i građane širom Srpske, iznoseći iz države u vrećama novce opljačkane od građana.\nIako tokom svoje duge vladavine, koja će najcrnjim slovima biti ispisana u našoj burnoj istoriji, nisu napravili ništa vrijedno pomena već su u prah i pepeo pretvorili i sve one zdrave dijelove društva, okupatori ne odustaju od prosipanja iluzija i jeftinog obmanjivanja poniženih, ucjenjenih i obespravljenih. Postavlja se samo pitanje kada će publika probuditi, i umjesto aplauza mađioničare dočekati sa štapovima i motkama tražeći da vrate bar dio onog što su iluzionisti sakrili i odnijeli svih prethodnih godina i decenija?


DAF-ov Road Show 21. aprila u Kovilju - KAMIONI.NET\nS namerom da goste, nekadašnje, sadašnje i buduće kupce upozna s najnovijim dometima transportne efikasnosti – glavne poslovne filozofije svog principala, holandskog proizvođača kamiona i dizel motora DAF, beogradska kompanija Braća Crnomarković i ove godine, 21. aprila, organizuje već tradicionalan DAF Road Show. Kao i nekoliko prethodnih godina, održava se na istom mestu – u servisnom centru Braća Crnomarković-DAF u Kovilju (kraj autoputa Beograd-Novi Sad).\nSvi koji se 21. aprila zapute u Kovilj će imati prilike da se i lično uvere u neke od karakteristika DAF-ovih kamiona za 2017. iz svih klasa – lake, srednje teške i teške, budući da na Road Show koji „putuje“ po Evropi DAF šalje najreprezentativnije verzije iz svake familije. U kompleksu Braća Crnomarković-DAF u Kovilju se, naime, očekuju vozila iz familija LF, CF i XF i sva će biti raspoloživa za kraće probne vožnje.\nDomaćin, kompanija Braća Crnomarković, 21. aprila će u Kovilju predstaviti i ponudu TRP rezervnih delova za sve marke kamiona i priključnih vozila.\nProgram ovogodišnjeg Road Showa počinje u 13 časova, slede prezentacije nove, Euro VI generacije DAF-ovih kamiona sa brojnim tehničko-tehnološkim unapređenjima za 2017. godinu, probne vožnje i, naravno, uvek dobro posluženje za sve posetioce ove promotivne manifestacije.\nTags: Braća Crnomarković-DAF, DAF, DAF Road Show 2017\nKAMIONI.NET > Kamioni > DAF-ov Road Show 21. aprila u Kovilju


"Tražimo hitnu reakciju Tužilaštva BiH, Komisije za nadzor nad radom OBA parlamenta BiH, kao i same OBA po pitanju Dodikovih navoda o prisluškivanju pojedinih medija u regionu", rekao je za "Nezavisne" Siniša Vukelić, predsjednik Kluba novinara Banjaluka.\n"Novinari su izrazili zabrinutost zbog ove informacije. Bila ovo tačna ili netačna informacija, ona je vrlo opasna i dodatno ugrožava medijske slobode i bezbjednost novinara i zato smatramo da se ona mora do kraja razjasniti", naveo je Vukelić.\nSa druge strane, OBA se do zaključenja ovog broja "Nezavisnih" nije zvanično izjasnila da li su Dodikovi navodi tačni, a Tužilaštvo BiH nije odgovorilo na upit novinara "Nezavisnih" da li planira pokrenuti istragu u vezi s ovim navodima.\n"U ime svojih članova zahtijevamo hitnu istragu i provjeru ove informacije od Tužilaštva BiH, a takođe i javno izjašnjavanje OBA o imenovanom protokolarnom dokumentu i njegovom navodnom sadržaju. Čak i u ovom momentu, kada je izrečena izjava o prisluškivanju i namjeri stavljanja medija pod kontrolu u svrhe političke manipulacije još neprovjerena, preveliki je pritisak i uznemirenost, ne samo na prozvane medije, već i na cjelokupnu medijsku zajednicu", saopštili su iz Savjeta. Naglasili su da je prisluškivanje i nadziranje medija, s namjerom manipulisanja novinarima, teško ugrožavanje slobode medijskog izvještavanja, gušenje slobode riječi i zastrašivanje novinara. Istakli su da u ciju zaštite svojih članova, štampanih i onlajn medija, i štiteći demokratska prava novinara da slobodno i sigurno izvještavaju u interesu javnosti, Savjet očekuje odgovore na pitanja da li takva naredba za prisluškivanje i nadziranje medija zbilja postoji i ko je i zašto to naredio.\nGlavni i odgovorni urednik "Večernjeg lista" Jozo Pavković kaže da je to u svakom slučaju zabrinjavajuće, posebno ako to tvrdi predsjedavajući Predsjedništva BiH.\n"Očekujem da se do kraja istraži ova informacija. Utvrdi li se točnom, onda ćemo posve sigurno izvijestiti sve relevantne adrese te zatražiti zaštitu međunarodnih medijskih udruženja, ali i kažnjavanje odgovornih za pokušaj gušenja slobode riječi. Sloboda medija zajamčena je brojnim međunarodnim i bh. dokumentima koji govore o ljudskim pravima te medijskim slobodama ", kazao je Pavković.\nMilorad Vučelić, glavni i odgovorni urednik beogradskih "Večernjih novosti", izjavio je da ima vjerodostojna saznanja o prisluškivanju medija u BiH i regionu, među kojima i "Novosti", koje sprovodi OBA.\n"To je nepoštovanje suvereniteta i integriteta druge države i to je težak moralni i civilizacijski prestup", rekao je Vučelić.\nPodsjećanja radi, Dodik je na konferenciji za novinare u Istočnom Sarajevu, održanoj u utorak, izjavio da je 10. aprila OBA donijela nalog pod brojem 05/1-4-1547/19 o praćenju i prisluškivanju Radio-televizije Republike Srpske, "Dnevnog avaza", "Večernjih novosti", "Večernjeg lista", "Dnevnog lista", "Informera", "Kurira", "Nacionala", Poskok.info i Dnevno.ba.\n"Savjet ministara u tehničkom mandatu radi na baterije" /VIDEO/\nPotpisana dva ugovora o grantu za projekte u Gradišci /VIDEO/\nSavjet EU pozvao na hitno formiranje vlasti na svim nivoima BiH /VIDEO/\nViše iz ove kategorije « Razmotrene izmjene i dopune Zakona o javnom redu i miru /VIDEO/ Istraživanje Eurostata: BiH u regionu skuplja samo od Sjeverne Makedonije »


Stefan Savić iz Firence ide u Zenit?! | BN\nStefan Savić iz Firence ide u Zenit?!\nIako je nedavno porodužio ugovor sa Fiorentinom, crnogorski štoper bi mogao da se preseli u redove Zenita.\nFudbal 10.07.2015 | 12:20\nZenit je krenuo po Stefana Savića! Tačno četiri godine otkako je iz Partizana prešao u Mančester Siti na današnji dan, Savić bi opet mogao da bude jedna od zvezda preIaznog roka. Italijanski mediji javljaju da su danas počeli pregovori oko prelaska Savića iz Firence u Sankt Peterburg. Iako je nedavno produžio ugovor sa Violom do 2019. godine, crnogorski as bi uskoro mogao da se preseli u Rusiji.\nRuski klub se izgleda pomirio sa gubitkom Ezekijela Garaja koji je jako blizu prelaska u Valensiju tako da traži adekvatnu zamenu na štoperskoj poziciji. I ranije se Savić pominjao kao potencijalno pojačanje kluba iz Sankt Peterburga, a sada je ta opcija aktuelnija nego ikada.\nJoš se ne pominju cifre, ali sigurno da će Italijani insistirati na velikom obeštećenju s obzirom na dužinu ugovora. Zenitu novac nikada nije bio problem, tako da Fiorentinu očekuje zarada od koje bi značajna sredstva mogla da uloži na dovođenje pojačanja. Nema sumnje da se sjajan ugovor sprema i Saviću s obzirom da je Garaju ugovor garantovao 4.500.000 evra po sezoni.